qundao/data-zh-poetry huggingface dataset:
首夏二首
作者：吕本中
朝代：宋

生平寡嗜欲，颇愿得少闲。尽读未见书，遍寻云外山。往来二十年，昔者盟未寒。妻子见驱迫，低头言作官。朝翻朱墨案，暮对藜藿盘。岂无一亩宫，令汝得少安。向来栖息地，苔竹奉馀欢。何时二三子，共驾牛车还。汝实江海人，误令尘土干。旧游在彷佛，欲往当不难。但去眼界窄，自然心地宽。空庭下疏箔，乐此树荫美。鸟声相续来，百种皆可喜。日长少文字，俗事不到耳。开窗略须夜，月露欣瀰瀰。颇念闲居乐，感叹投笔起。吾家老清源，爱我入骨髓。还家治场圃，唤我共料理。会同江海去，更欲附船尾。平生跨款段，不敢废鞭箠。谁云马中龙，一日有万里。卜邻吾所知，江晁老兄弟。
首夏二首·其一
作者：吕本中
朝代：宋

生平寡嗜欲，颇愿得少闲。
尽读未见书，徧寻云外山。
往来二十年，昔者盟未寒。
妻子见驱廹，低头言作官。
朝翻朱墨案，暮对藜藿盘。
岂无一亩宫，令汝得少安。
向来栖息地，苔竹奉余欢。
何时二三子，共驾牛车还。
汝实江海人，悮令尘土干。
旧游在彷佛，欲往当不难。
但去眼界窄，自然心地寛。
首夏二首·其一
作者：吕本中
朝代：宋

生平寡嗜欲，颇愿得少闲。尽读未见书，遍寻云外山。往来二十年，昔者盟未寒。妻子见驱迫，低头言作官。朝翻朱墨案，暮对藜藿盘。岂无一亩宫，令汝得少安。向来栖息地，苔竹奉馀欢。何时二三子，共驾牛车还。汝实江海人，误令尘土干。旧游在彷佛，欲往当不难。但去眼界窄，自然心地宽。
首夏二首·其二
作者：吕本中
朝代：宋

空庭下疏箔，乐此树荫美。
鸟声相续来，百种皆可喜。
日长少文字，俗事不到耳。
开窗略须夜，月露欣瀰瀰。
颇念闲居乐，感叹投笔起。
吾家老清源，爱我入骨髓。
还家治场圃，唤我共料理。
会同江海去，更欲附船尾。
平生跨款段，不敢废鞭棰。
谁云马中龙，一日有万里。
卜邻吾所知，江晁老兄弟。
首夏二首·其二
作者：吕本中
朝代：宋

空庭下疏箔，乐此树荫美。鸟声相续来，百种皆可喜。日长少文字，俗事不到耳。开窗略须夜，月露欣瀰瀰。颇念闲居乐，感叹投笔起。吾家老清源，爱我入骨髓。还家治场圃，唤我共料理。会同江海去，更欲附船尾。平生跨款段，不敢废鞭箠。谁云马中龙，一日有万里。卜邻吾所知，江晁老兄弟。
香山观壁间诗因次其韵
作者：吕本中
朝代：宋
体裁：古风

抗志欲学仙，自恨无仙骨。去国将六年，避地欠三窟。禅房翳翠阴，竹本可制笏。谁持大君前，指顾收回鹘。
高安道中有怀故人李彤
作者：吕本中
朝代：宋
体裁：七言律诗

寒起溪边芦荻风，霜林病叶未全红。雁随云落斜阳外，舟傍山行晚照中。极目闲愁愁欲绝，满川离恨恨无穷。天涯更送亲朋去，尊酒何时再得同。
高邮遇大热作
作者：吕本中
朝代：宋

南风极炎暑，赤日不可傍。扁舟在地底，浅水安得强。坐怀长河冰，未尽暍饮状。甚憎食案蝇，意欲不相让。旱苗乾欲死，蒲藕秋可望。平生投笔手，中有无尽藏。尔来夜深藏，稳着犊鼻上。有如三年艾，更复加百壮。黑云翻日脚，好雨终不放。雷声无事来，殷殷车百两。东街暴泥龙，西街设铜像。利害有不同，未易相得丧。农夫责催租，日夕困大杖。那知清歌前，把酒有馀量。
高邮遇大热作
作者：吕本中
朝代：宋

南风极炎暑，赤日不可傍。
扁舟在地底，浅水安得强。
坐怀长河冰，未尽暍饮状。
甚憎食案蝇，意欲不相让。
旱苗干欲死，蒲藕秋可望。
平生投笔手，中有无尽藏。
尔来夜深藏，穏着犊鼻上。
有如三年艾，更復加百壮。
黑云翻日脚，好雨终不放。
雷声无事来，殷殷车百两。
东街暴泥龙，西街设铜像。
利害有不同，未易相得丧。
农夫责催租，日夕困大杖。
那知清歌前，把酒有余量。
高邮道中荷花极目平生所未见
作者：吕本中
朝代：宋
体裁：七言律诗

绿净红深水不流，炎天烈日自然秋。只供野父已无计，便与行人亦暗投。明月不来江北岸，好山应在石城头。何年得映潘妃步，更放君王作意游。
黄池西阻风
作者：吕本中
朝代：宋

乌云衔日日不出，骤雨飘风吼三日。扁舟寸步不得行，坐叹轻鸥如箭疾。我行去家秋复冬，故园回思春梦中。客愁茫茫若江水，生计渺渺随征鸿。三年京城共憔悴，一杯此地难从容。长溪卷浪雪花碎，远山横空眉黛浓。故人别我上江去，亦有书来唤同住。破屋数间君有馀，太仓五升吾已具。严霜未放鹰隼击，盘涡恐致蛟龙怒。片帆欲挂任篙师，君但徐行莫深惧。
黄池西阻风
作者：吕本中
朝代：宋

乌云衔日日不出，骤雨飘风吼三日。
扁舟寸步不得行，坐叹轻鸥如箭疾。
我行去家秋復冬，故园回思春梦中。
客愁茫茫若江水，生计渺渺随征鸿。
三年京城共憔悴，一杯此地难从容。
长溪卷浪雪花碎，远山横空眉黛浓。
故人别我上江去，亦有书来唤同住。
破屋数间君有余，太仓五升吾已具。
严霜未放鹰隼击，盘涡恐致蛟龙怒。
片帆欲挂任篙师，君但徐行莫深惧。
鼓山
作者：吕本中
朝代：宋

危栏不知高，下瞰万里路。
沧海近咫尺，大舶不敢度。
风云递舒卷，川原更回互。
如何此道场，乃倚绝壁住。
得非化人居，无乃仙圣寓。
断崕石倒悬，绝壁水暗聚。
我行天一涯，胜处时一遇。
衰病九死余，已乏济胜具。
登临兹忘返，尚觉慰迟暮。
山林与膏壤，未到已心悟。
鼓山
作者：吕本中
朝代：宋

危栏不知高，下瞰万里路。沧海近咫尺，大舶不敢度。风云递舒卷，川原更回互。如何此道场，乃倚绝壁住。得非化人居，无乃仙圣寓。断崖石倒悬，绝壁水暗聚。我行天一涯，胜处时一遇。衰病九死馀，已乏济胜具。登临兹忘返，尚觉慰迟暮。山林与膏壤，未到已心悟。
鼓山颂法眼语在里即求出云大家合眼跳黄河戏成四韵奉答
作者：吕本中
朝代：宋
体裁：古风

合眼跳黄河，未有过得者。岂惟不得过，身亦须判舍。告君过河妙，止要具船筏。乘时等风去，过此无别法。
龚彦承观轩
作者：吕本中
朝代：宋

爱山不能归，常恐山怪责。终岁在行役，感动头已白。高秋强僮仆，路过龚掾宅。蒙君开南轩，除我眼界窄。白波绕青嶂，彷佛见颜色。江上飞来峰，却立对君侧。萧萧蒲苇丛，不受尘土隔。知君有奇趣，笑我常偪仄。人生无穷已，得一乃愿百。床头贮美酒，窗下著好客。请公但默然，岁晚当有获。
龚彦承观轩
作者：吕本中
朝代：宋

爱山不能归，常恐山怪责。
终岁在行役，感动头已白。
高秋强僮仆，路过龚掾宅。
蒙君开南轩，除我眼界窄。
白波遶青嶂，彷佛见颜色。
江上飞来峰，却立对君侧。
萧萧蒲苇丛，不受尘土隔。
知君有奇趣，笑我常偪仄。
人生无穷已，得一乃愿百。
床头贮美酒，窗下着好客。
请公但黙然，岁晚当有获。
三亭诗
作者：吕陶
朝代：宋

三亭何为者，吾友所缮营。亭前有标榜，雅意异俗生。治己己孰治，清虑虑孰清。吾道固可味，未易贯至诚。惟天于斯人，一概授五行。生质本淳静，外诱徒纵横。心术傥茅塞，耳目将聋肓。上圣贵复本，大贤犹性情。况其可上下，安得不励精。四端匪外铄，语默无自轻。百行皆吾分，积渐日有成。稂莠荒我怀，去之如锄萌。波澜扰我源，止之如澄泓。浩然涤万虑，粹矣读六经。不趋杨墨涂，将造周孔庭。出井见仁义，仰天瞻日星。甘若饮醇酎，珍若享太羹。清若饵芝术，和若闻咸茎。积中而恬愉，发外而光亨。穷不失素守，达不孤群氓。生不陷非义，死不忘英声。道味固如此，身规从可明。本原何所来，虑之深以闳。欲知君子心，吾请观亭名。
三亭诗
作者：吕陶
朝代：宋

三亭何为者，吾友所缮营。
亭前有标榜，雅意异俗生。
治己己孰治，清虑虑孰清。
吾道固可味，未易贯至诚。
惟天于斯人，一概授五行。
生质本淳静，外诱徒纵横。
心术傥茅塞，耳目将聋肓。
上圣贵復本，大贤犹性情。
况其可上下，安得不励精。
四端匪外铄，语默无自轻。
百行皆吾分，积渐日有成。
稂莠荒我怀，去之如锄萌。
波澜扰我源，止之如澄泓。
浩然涤万虑，粹矣读六经。
不趋杨墨涂，将造周孔庭。
出井见仁义，仰天瞻日星。
甘若饮醇酎，珍若享太羮。
清若饵芝术，和若闻咸茎。
积中而恬愉，发外而光享。
穷不失素守，达不孤羣氓。
生不陷非义，死不忘英声。
道味固如此，身规从可明。
本原何所来，虑之深以闳。
欲知君子心，吾请观亭名。
三黜诗
作者：吕陶
朝代：宋

下惠为士师，子文乃令尹。仕也固不喜，黜之何尝愠。直道宜少合，高风谅难泯。大抵君子心，惟义素藏韫。进非为私谋，退亦为道隐。顾彼荣与辱，于吾不加损。我公天下贤，许国以诚悃。危言屡启纳，大事费量忖。审如秦和医，良剂起疾疢。工如鲁匠斲，钜木赴绳准。昔尝迁九江，谁谓去途窘。又尝谪蕲水，恬然泛惊濆。于今已三黜，去就决不混。远视前世贤，并驱而齐轸。大敌众所畏，未战势自殒。惟公鼓而前，万旅悚兵楯。晚节人所重，半道或凋陨。惟公久益壮，千古激忠愤。大明方乘离，元老反遇遁。得丧未易言，所系在邦本。
三黜诗
作者：吕陶
朝代：宋

下惠为士师，子文乃令尹。
仕也固不喜，黜之何尝愠。
直道宜少合，高风谅难泯。
大抵君子心，惟义素藏韫。
进非为私谋，退亦为道隐。
顾彼荣与辱，于吾不加损。
我公天下贤，许国以诚悃。
危言屡启纳，大事费量忖。
审如秦和医，良剂起疾疢。
工如鲁匠斵，鉅木赴绳准。
昔尝迁九江，谁谓去途窘。
又尝谪蕲水，恬然泛惊濆。
于今已三黜，去就决不混。
远视前世贤，并驱而齐轸。
大敌众所畏，未战势自殒。
惟公鼓而前，万旅悚兵楯。
晚节人所重，半道或凋陨。
惟公久益壮，千古激忠愤。
大明方乘离，元老反遇遯。
得丧未易言，所繫在邦本。
上韩端明
作者：吕陶
朝代：宋

要道根皇极，纯王揽懿纲。域中洪造广，天下大形彊。臣主同千载，藩宣奠四方。乾文耀参井，地镇耸岷梁。景谷馀波迥，灵关古塞荒。限蛮唐节制，析部汉封彊。石穴延通道，山扃设巨防。利源充内帑，兵势压巴羌。付畀关休戚，权宜任弛张。紫封传墨敕，金印坐黄堂。自昔都俞重，其谁德业彰。乖崖施远略，忠献绍前良。乐得中和职，人跻富庶乡。含生知化力，永日载春阳。渗漉渊源在，醲醇骨髓藏。深和流耳目，盛事载缣缃。岁月徒为久，风猷信不忘。恩褒贾逵祀，人爱召公棠。桧有乔枝茂，兰宜后叶芳。惟公真辅翼，与世会明昌。间发乾坤秀，亲逢日月光。国华增黼黻，地宝献琳琅。尹道存先觉，轲心蕴至刚。朝廷尊阀阅，士党贵文章。高视云霄路，遐飞翰墨场。鹏图指溟渤，骥步得康庄。藩会初关决，仙瀛已践扬。本元游秘府，侍从陟清厢。伟望全康济，周才历浩穰。中天承帝选，南国抚民伤。使范资勤恤，君言务肃将。绣衣新灿灿，大旆远皇皇。赈惠常闻黯，澄清乃识滂。疲羸起沟壑，暴滥去豺狼。大节坚持守，纯忠自激昂。还登文石陛，频上谏书囊。人鉴分今古，神龟宪否藏。斯猷三接告，至理一言详。柱下尊良史，螭头立左郎。纂修该七法，注录擅三长。午夜星垣迥，南风省户凉。挥毫纶綵烂，垂佩玉声锵。春老常联萼，云晴雁缀行。雄名出苏李，公论美常扬。眷倚隆矜式，咨询行赞襄。得人居内相，有道辅明王。大手凭才识，深谋协典常。五花曾执判，七宝屡登床。燕见趋东阁，优容对未央。仪刑真謇謇，谟训极洋洋。重委台纲正，终图国体康。至诚频启导，大事费裁量。多僻消芽孽，群邪洁肺肠。谆谆闻药石，凛凛畏冰霜。论议他奚恤，猷为己所当。安危一身系，出处万民望。蔡俗嗟延哺，尧心虑纳隍。建侯崇屏翰，选德庇灾殃。异政乘时立，清飙与惠翔。界中生稆谷，境上散飞蝗。儒将能专阃，神兵岂顿铓。十连循节钺，四面固金汤。拓地归充国，谋军得子房。天威神臂指，戎气窒喉吭。属国恬怀抚，函书耻谩狂。具赡宜庙幄，遐福合陵冈。乃顾西南远，明如左右旁。大门堪世守，舆颂愿时飏。命策荣千矢，封圭判二章。物传家乃旧，刀应梦为祥。善事知弓冶，奇毛识凤凰。百寻标落落，万顷信汪汪。庙瑟馀音静，庖刀发刃钢。阔难求畛域，微不误毫芒。雅意儒为宝，宏规沼象璜。鲁公先请学，高䀢力崇庠。教化惟敦奖，衣冠敢怠遑。七经登讲舍，数仞企师墙。乐善无遗芥，惩非易去稂。百城损慱塞，万井绝贪攘。牧厩宽收敛，穷阎饱岁粮。吏奸藏瓜吻，人瘼愈膏肓。昔谓庖厨侈，徒矜口体尝。爱心加俎豆，和气落壶觞。蔀屋晴曦烛，枯荄湛露瀼。盛时逢召杜，奕世见龚黄。至矣纾宵旰，熙然协雨旸。里闾敦悌让，原野竞农桑。指顾宁陬落，生成及稻梁。边声息金鼓，民室富囷仓。共乐亲荧座，佥期辅峻廊。定登贤相器，行促舍人装。奕奕驱轺传，喈喈饰镂钖。矢谟勤翼舜，纳诲永隆商。郑武高风盛，韦成懿迹相。洪炉专鼓铸，大鼎荐烹鬺。浩汤跻民域，安平援世航。诗人褒绣衮，坤道吉黄裳。歌舞真贤进，光华至治香。欲知能事毕，四海处陶唐。
上韩端明
作者：吕陶
朝代：宋

要道根皇极，纯王揽懿纲。
域中洪造广，天下大形彊。
臣主同千载，藩宣奠四方。
干文耀参井，地镇耸岷梁。
景谷余波迥，灵关古塞荒。
限蛮唐节制，析部汉封彊。
石穴延通道，山扄设巨防。
利源充内帑，兵势压巴羌。
付畀关休戚，权宜任弛张。
紫封传墨敕，金印坐黄堂。
自昔都俞重，其谁德业彰。
乖崖施远略，忠献绍前良。
乐得中和职，人跻富庶乡。
含生知化力，永日载春阳。
渗漉渊源在，醲醇骨髓藏。
深和流耳目，盛事载缣缃。
岁月徒为久，风猷信不忘。
恩褒贾逵祀，人爱召公棠。
桧有乔枝茂，兰宜后叶芳。
惟公真辅翼，与世会明昌。
间发干坤秀，亲逢日月光。
国华增黼黻，地宝献琳琅。
尹道存先觉，轲心藴至刚。
朝廷尊阀阅，士党贵文章。
髙视云霄路，遐飞翰墨场。
鹏图指溟渤，骥步得康庄。
藩会初关决，仙瀛已践扬。
本元游秘府，侍从陟清厢。
伟望全康济，周才历浩穰。
中天承帝选，南国抚民伤。
使范资勤恤，君言务肃将。
绣衣新灿灿，大旆远皇皇。
赈惠常闻黯，澄清乃识滂。
疲羸起沟壑，暴滥去豺狼。
大节坚持守，纯忠自激昂。
还登文石陛，频上谏书囊。
人鑑分今古，神龟宪否藏。
斯猷三接告，至理一言详。
柱下尊良史，螭头立左郎。
纂修该七法，注録擅三长。
午夜星垣迥，南风省户凉。
挥毫纶綵烂，垂佩玉声锵。
春老常联萼，云晴鴈缀行。
雄名出苏李，公论美常扬。
眷倚隆矜式，咨询行赞襄。
得人居内相，有道辅明王。
大手凭才识，深谋协典常。
五花曾执判，七宝屡登床。
燕见趋东阁，优容对未央。
仪刑真謇謇，谟训极洋洋。
重委台纲正，终图国体康。
至诚频启导，大事费裁量。
多僻消芽孽，羣邪洁肺膓。
谆谆闻药石，凛凛畏冰霜。
论议他奚恤，猷为己所当。
安危一身繫，出处万民望。
蔡俗嗟延哺，尧心虑纳隍。
建侯崇屏翰，选德庇灾殃。
异政乘时立，清飈与惠翔。
界中生稆谷，境上散飞蝗。
儒将能专阃，神兵岂顿铓。
十连循节钺，四面固金汤。
拓地归充国，谋军得子房。
天威神臂指，戎气窒喉吭。
属国恬怀抚，函书耻谩狂。
具赡宜庙幄，遐福合陵冈。
乃顾西南远，明如左右旁。
大门堪世守，舆颂愿时扬。
命策荣千矢，封圭判二章。
物传家乃旧，刀应梦为祥。
善事知弓冶，奇毛识鳯凰。
百寻标落落，万顷信汪汪。
庙瑟余音静，庖刀发刃钢。
阔难求畛域，微不误毫芒。
雅意儒为宝，宏规沼象璜。
鲁公先请学，高䀢力崇庠。
教化惟敦奬，衣冠敢怠遑。
七经登讲舍，数仞企师墙。
乐善无遗芥，惩非易去稂。
百城损慱塞，万井绝贪攘。
牧廐寛收敛，穷阎饱歳粮。
吏姦藏瓜吻，人瘼愈膏盲。
昔谓庖厨侈，徒矜口体尝。
爱心加俎豆，和气落壶觞。
蔀屋晴曦烛，枯荄湛露瀼。
盛时逢召杜，奕世见龚黄。
至矣纾宵旰，熙然协雨旸。
里闾敦悌让，原野竞农桑。
指顾宁陬落，生成及稻梁。
边声息金皷，民室富囷仓。
共乐亲荧座，佥期辅峻廊。
定登贤相器，行促舍人装。
奕奕驱轺传，喈喈餙镂钖。
矢谟勤翼舜，纳诲永隆商。
郑武髙风盛，韦成懿迹相。
洪鑪专鼓铸，大鼎荐烹鬺。
浩漡跻民域，安平援世航。
诗人褒绣衮，坤道吉黄裳。
歌舞真贤进，光华至治香。
欲知能事毕，四海处陶唐。
与台中同饮答谏院王明叟
作者：吕陶
朝代：宋

休沐无多欵聚难，暂留佳客解朝冠。
鰕头泛酒罇前乐，麈尾生风席上寒。
陪集敢夸言路盛，诙谐渐觉醉乡寛。
敲门又报青蒲信，捧得新诗似执桓。
与台中同饮答谏院王明叟
作者：吕陶
朝代：宋

休沐无多款聚难，暂留佳客解朝冠。虾头泛酒樽前乐，麈尾生风席上寒。陪集敢誇言路盛，诙谐渐觉醉乡宽。敲门又报青蒲信，捧得新诗似执桓。
为山
作者：吕陶
朝代：宋

累石封泥一饷间，层岩叠嶂尽回环。真形惟有山常在，何事徒劳作假山。
为山
作者：吕陶
朝代：宋

累石封泥一饷间，层岩迭嶂尽迴环。
真形惟有山常在，何事徒劳作假山。
久旱
作者：吕陶
朝代：宋

晓云将雨午还收，晚日余炎未似秋。
岂独稻畦枯已久，兼忧井竭饮污流。
久旱
作者：吕陶
朝代：宋

晓云将雨午还收，晚日馀炎未似秋。岂独稻畦枯已久，兼忧井竭饮污流。
乍暖可爱
作者：吕陶
朝代：宋
体裁：七言绝句

马蹄经岁踏红尘，闰腊光阴已觉春。迟日暖风真可爱，年年长是伴行人。
二月一日郡郊赏花得郊字
作者：吕陶
朝代：宋

春仲方迎朔，花农已满郊。晓园香散路，晴树锦垂梢。耽胜为高会，通欢有淡交。芳时去尤速，吟赏莫轻抛。
二月一日郡郊赏花得郊字
作者：吕陶
朝代：宋

春仲方迎朔，花农已满郊。
晓园香散路，晴树锦垂梢。
耽胜为髙会，通欢有淡交。
芳时去尤速，吟赏莫轻抛。
云顶寺
作者：吕陶
朝代：宋
体裁：七言律诗

秀巘层层一径通，秋来更植万株松。閒中日永宜禅性，望处云平见物容。半夜起风喧地籁，何年说佛响天钟。尘埃满马游从隔，寄恨烟萝第几重。
云顶寺蹙云轩
作者：吕陶
朝代：宋

寺枕山巅拥翠峰，幽栖更与白云通。半空栏槛千寻外，两蜀风烟一望中。晨霁最宜天浩荡，夕阴先觉雨冥濛。顷年曾坐盘陀石，不到轩前目未穷。
云顶寺蹙云轩
作者：吕陶
朝代：宋

寺枕山巅拥翠峰，幽栖更与白云通。
半空栏槛千寻外，两蜀风烟一望中。
晨霁最宜天浩荡，夕阴先觉雨冥蒙。
顷年曾坐盘陀石，不到轩前目未穷。
云顶山
作者：吕陶
朝代：宋

崎岖上层山，十里到巍顶。
天形露空阔，物态蓄深静。
羣峰峙其旁，俨若挈裘领。
广野闢于下，谁为画庐井。
殿阁耸盛观，松桧富清景。
萧然古佛界，邈矣真仙境。
枯株吐芽蘖，晴云发祥庆。
尽手矜妙逸，诗毫事奔骋。
乘高纵閒目，幽意适遐迴。
班班见彷佛，历历可穷省。
兹山介两蜀，镇压犹巨屏。
南连三峨巅，北距双剑岭。
东西数万里，高下几千顷。
地产号充盈，天时与康靖。
民间丰岁乐，事外化日永。
揽辔一登临，兹焉聊赋咏。
云顶山
作者：吕陶
朝代：宋

崎岖上层山，十里到巍顶。天形露空阔，物态蓄深静。群峰峙其旁，俨若挈裘领。广野辟于下，谁为画庐井。殿阁耸盛观，松桧富清景。萧然古佛界，邈矣真仙境。枯株吐芽蘖，晴云发祥庆。尽手矜妙逸，诗毫事奔骋。乘高纵閒目，幽意适遐迥。班班见彷佛，历历可穷省。兹山介两蜀，镇压犹巨屏。南连三峨巅，北距双剑岭。东西数万里，高下几千顷。地产号充盈，天时与康靖。民间丰岁乐，事外化日永。揽辔一登临，兹焉聊赋咏。
云顶山次韵
作者：吕陶
朝代：宋
体裁：五言排律

地峻山形壮，周遭尽胜游。抱岩如拱手，转岭似回头。老木凌空迥，浓云覆石幽。朝阳千里快，暮雨数峰愁。涧底猿随鹿，松颠鹤胜鸥。香花开静宇，烟火认他州。宝翰中朝锡，神灯半夜留。势容逋客恋，景许化工偷。雪色连年贮，岚光几院收。仙葩多踯躅，野果号猕猴。法印传无碍，禅机问即酬。丛林分径路，莲社得朋俦。眼远层霄阔，心澄外物浮。登临豁尘抱，今古信悠悠。
仁智亭夜集
作者：吕陶
朝代：宋
体裁：古风

明月有深意，辉光满层台。佳景岂易得，对此持酒杯。坐久转清旷，雄风为时来。夜阑兴未倦，归步犹徘徊。
以茶寄宋君仪有诗见答和之
作者：吕陶
朝代：宋

九峰之民多种茶，山村栉比千万家。朝脯伏腊皆仰此，累岁凭恃为生涯。一朝使者忽禁榷，振举法令摇三巴。锥刀尽毫发，鞭朴过网罝。悲哉西南人，生长逢勋华。垂髫以来至白首，未识此事徒忧嗟。议欲伐茗荈，不如植禾麻。一花五出最为早，焙户常于火前造。春来畏罪不敢言，芽甲任随黄叶老。安得仙崖凝露膏，寄与交朋叙勤好。广平先生风格清，坐听万事心无营。日高睡觉懒慵起，不欲世态昏瞳睛。诚宜玉筒摘佳品，或向武夷搜早英。汲将楚谷水，就取石鼎烹。可以助君淳深幽寂之道味，高古平淡之诗情。小方片甲洎觜翼，凡下不足论芳馨。西湖所采者，抑亦传虚名。不执符移往，不由关市征。而乃辄赠遗，岂非干典刑。高贤接物自无间，野夫得以芹为诚。长谣三百言，重报不称轻。文锦方能致珠琲，木瓜安敢邀瑰琼。再拜捧嘉贶，读之如宠惊。感君裁诗误题品，劝君避患宜详审。平日视世途，孤心已寒凛。坐逢俗客不须尝，亦恐持之为冒禁。
以茶寄宋君仪有诗见答和之
作者：吕陶
朝代：宋

九峰之民多种茶，山村栉比千万家。
朝脯伏腊皆仰此，累岁凭恃为生涯。
一朝使者忽禁榷，振举法令摇三巴。
锥刀尽毫髪，鞭朴过网罝。
悲哉西南人，生长逢勋华。
垂髫以来至白首，未识此事徒忧嗟。
议欲伐茗荈，不如植禾麻。
一花五出最为早，焙户常于火前造。
春来畏罪不敢言，芽甲任随黄叶老。
安得仙崖凝露膏，寄与交朋叙勤好。
广平先生风格清，坐听万事心无营。
日高睡觉懒慵起，不欲世态昏瞳睛。
诚宜玉筒摘佳品，或向武夷搜早英。
汲将楚谷水，就取石鼎烹。
可以助君淳深幽寂之道味，高古平淡之诗情。
小方片甲洎觜翼，凡下不足论芳馨。
西湖所采者，抑亦传虚名。
不执符移往，不由关市征。
而乃輙赠遗，岂非干典刑。
高贤接物自无间，野夫得以芹为诚。
长谣三百言，重报不称轻。
文锦方能致珠琲，木瓜安敢邀瑰琼。
再拜捧嘉贶，读之如宠惊。
感君裁诗误题品，劝君避患宜详审。
平日视世途，孤心已寒凛。
坐逢俗客不须尝，亦恐持之为冒禁。
伏承原伯安抚侍郎为江雨所阻未即会见远寄雅章深叙勤眷次韵奉答
作者：吕陶
朝代：宋

凭高日日望交游，方寸飘如一叶舟。文酒相从期赋咏，江山何事尚迟留。洲中橘熟辉晴昼，潭上花繁送暮秋。南路士民应有语，旌麾早晚到吾州。
伏承原伯安抚侍郎为江雨所阻未即会见远寄雅章深叙勤眷次韵奉答
作者：吕陶
朝代：宋

凭髙日日望交游，方寸飘如一叶舟。
文酒相从期赋咏，江山何事尚迟留。
洲中橘熟辉晴昼，潭上花繁送暮秋。
南路士民应有语，旌麾早晚到吾州。
伏日池上二首
作者：吕陶
朝代：宋

尘氛不到此池亭，庚伏长来驻旆旌。波荡画船冲岸急，露明翠盖遇风倾。一先有得棋频胜，众乐无嫌酒屡行。红日渐低钟鼓近，路人歌笑望专城。南风时起有馀温，晷影炎炎势欲焚。堤上游人皆乐俗，坐中豪客少将军。深思阔沼生冰色，尤畏晴霞散锦纹。待得清凉到襟袖，断烟重叠送西曛。
伏日池上二首·其一
作者：吕陶
朝代：宋

尘氛不到此池亭，庚伏长来驻旆旌。波荡画船冲岸急，露明翠盖遇风倾。一先有得棋频胜，众乐无嫌酒屡行。红日渐低钟鼓近，路人歌笑望专城。
伏日池上二首·其一
作者：吕陶
朝代：宋

尘氛不到此池亭，庚伏长来驻旆旌。
波荡画船衝岸急，露明翠盖遇风倾。
一先有得棋频胜，众乐无嫌酒屡行。
红日渐低钟鼓近，路人歌笑望专城。
伏日池上二首·其二
作者：吕陶
朝代：宋

南风时起有余温，晷影炎炎势欲焚。
堤上游人皆乐俗，坐中豪客少将军。
深思阔沼生冰色，尤畏晴霞散锦纹。
待得清凉到襟袖，断烟重迭送西曛。
伏日池上二首·其二
作者：吕陶
朝代：宋

南风时起有馀温，晷影炎炎势欲焚。堤上游人皆乐俗，坐中豪客少将军。深思阔沼生冰色，尤畏晴霞散锦纹。待得清凉到襟袖，断烟重叠送西曛。
伐树
作者：吕陶
朝代：宋

此心非是好伤生，重倚西轩觉眼明。
但得樗樠芽櫱尽，县人何必笑丁丁。
伐树
作者：吕陶
朝代：宋

此心非是好伤生，重倚西轩觉眼明。但得樗樠芽蘖尽，县人何必笑丁丁。
偕友人游上方南禅
作者：吕陶
朝代：宋

出郭行行数里村，石梯盘曲到禅门。亭开高槛侵山脚，水过方池断竹根。城市尘埃终日远，烟岚气象四时存。约公乘兴重来此，延纳清风尽一樽。
偕友人游上方南禅
作者：吕陶
朝代：宋

出郭行行数里村，石梯盘曲到禅门。
亭开髙槛侵山脚，水过方池断竹根。
城市尘埃终日远，烟岚气象四时存。
约公乘兴重来此，延纳清风尽一樽。
元德秀二首
作者：吕陶
朝代：宋

五凤楼前观大酺，肯因工拙见贤愚。优倡数百被锦绣，安得人歌于蔿于。嗜酒弹琴徒自知，累囚尸虎县前归。世人名利心不尽，那得再逢元紫芝。
元德秀二首·其一
作者：吕陶
朝代：宋

五凤楼前观大酺，肯因工拙见贤愚。优倡数百被锦绣，安得人歌于蔿于。
元德秀二首·其一
作者：吕陶
朝代：宋

五鳯楼前观大酺，肯因工拙见贤愚。
优倡数百被锦绣，安得人歌于蒍于。
元德秀二首·其二
作者：吕陶
朝代：宋

嗜酒弹琴徒自知，累囚尸虎县前归。世人名利心不尽，那得再逢元紫芝。
元德秀二首·其二
作者：吕陶
朝代：宋

嗜酒弹琴徒自知，纍囚尸虎县前归。
世人名利心不尽，那得再逢元紫芝。
再和
作者：吕陶
朝代：宋

温风一袖己董然，燕坐何须更整冠。沈李杯盘聊避暑，饮冰怀抱暂生寒。纵谈无间情相照，清句难酬韵不宽。莫笑未曛车马散，尝闻陈仲讽齐桓。
再和
作者：吕陶
朝代：宋

温风一袖己董然，燕坐何须更整冠。
沈李杯盘聊避暑，饮冰怀抱暂生寒。
纵谈无间情相照，清句难酬韵不寛。
莫笑未曛车马散，尝闻陈仲讽齐桓。
再和初春微雪
作者：吕陶
朝代：宋

治有春阳感，和无月律差。浓云方聚鹤，冻柳亦飘花。瑞应来如响，群情喜溢涯。纵观天势淡，俄失地形窊。素月交晖耀，狂风助击拿。一斑迷隐豹，三尺晦祥鸦。塞上威尤凛，军中语敢哗。汉兵同被练，朔地讶吹沙。冷焰侵残燧，寒声入旧笳。飞纨安用裂，种玉岂须畬。清洁山川景，微茫草木芽。垦田因泽及，望岁已心遐。共荷沾濡力，应忘旱歉嗟。诗豪夜传卷，贺客晓趋衙。渗漉元侯德，生成赤子家。指期三日耜，拭目万箱车。况赖深仁恤，会蠲重赋加。愿赓称颂句，岂肯匿咬哇。
再和初春微雪
作者：吕陶
朝代：宋

治有春阳感，和无月律差。
浓云方聚鹤，冻桞亦飘花。
瑞应来如响，羣情喜溢涯。
纵观天势淡，俄失地形窊。
素月交晖耀，狂风助击拏。
一斑迷隐豹，三尺晦祥鸦。
塞上威尤澟，军中语敢譁。
汉兵同被练，朔地讶吹沙。
冷焰侵残燧，寒声入旧笳。
飞纨安用裂，种玉岂须畬。
清洁山川景，微茫草木芽。
垦田因泽及，望岁已心遐。
共荷沾濡力，应忘旱歉嗟。
诗豪夜传卷，贺客晓趋衙。
渗漉元侯德，生成赤子家。
指期三日耜，拭目万箱车。
况赖深仁恤，会蠲重赋加。
愿赓称颂句，岂肯匿咬哇。
再和胡右丞视学
作者：吕陶
朝代：宋

士有幸不幸，所逢皆一时。道隆学自正，文敝俗亦衰。匪惟古今异，况复好恶随。观诗不观政，争议毓与基。穷经不穷法，区区论桓僖。必得大匠诲，然后圆中规。譬欲考躔度，亦先由浑仪。所以君子教，众材无弃遗。公来镇西州，为民张四维。且曰化未孚，执咎归之谁。醇醲造礼义，偷薄生夸毗。予其本庠序，动以经为师。善道易牖进，应和如埙篪。自此石室生，处躬无匪彝。勤诚戒挑达，美颂赞缉熙。屡闻讲鼓集，不见儒冠攲。远或千里至，箧笥相携持。公堂坐无地，布满东西垂。学殖务栽培，心茅悉芟夷。前瞻数仞墙，竞欲趋公扉。谓公富经术，执卷将问逵。诵公勤学篇，华柔鄙玄晖。杏坛乘春风，一日千万枝。昔公长乌台，奏囊成殿帷。药石尽晦密，世人罕闻知。今公倡儒教，群情革其非。道胜逢大壮，文明契重离。继有巨篇作，拜贶如受龟。咸韶奏清庙，音中爽与蕤。琳琅聚宝肆，亘夜腾晶辉。蛙鼓畏不鸣，鼠璞羞路岐。信矣蜀政美，声闻已四驰。海宇翘首望，天高终听卑。行闻十行诏，匪朝促公归。虽欲在泮饮，盛事安可期。
再和胡右丞视学
作者：吕陶
朝代：宋

士有幸不幸，所逢皆一时。
道隆学自正，文敝俗亦衰。
匪惟古今异，况復好恶随。
观诗不观政，争议毓与基。
穷经不穷法，区区论桓僖。
必得大匠诲，然后圆中规。
譬欲攷躔度，亦先由浑仪。
所以君子教，众材无弃遗。
公来镇西州，为民张四维。
且曰化未孚，执咎归之谁。
醇醲造礼义，偷薄生夸毗。
予其本庠序，动以经为师。
善道易牖进，应和如埙箎。
自此石室生，处躬无匪彛。
勤诚戒挑达，美颂赞缉熙。
屡闻讲鼓集，不见儒冠欹。
远或千里至，箧笥相携持。
公堂坐无地，布满东西垂。
学殖务栽培，心茅悉芟夷。
前瞻数仞墙，竞欲趋公扉。
谓公富经术，执卷将问逵。
诵公勤学篇，华柔鄙玄晖。
杏坛乘春风，一日千万枝。
昔公长乌台，奏囊成殿帷。
药石尽晦密，世人罕闻知。
今公倡儒教，羣情革其非。
道胜逢大壮，文明契重离。
继有巨篇作，拜贶如受龟。
咸韶奏清庙，音中爽与蕤。
琳琅聚宝肆，亘夜腾晶辉。
蛙鼓畏不鸣，鼠璞羞路岐。
信矣蜀政美，声闻已四驰。
海宇翘首望，天高终听卑。
行闻十行诏，匪朝促公归。
虽欲在泮饮，盛事安可期。
再和送李大夫
作者：吕陶
朝代：宋
体裁：七言律诗

莫听滩前涨水声，少迟樽酒话平生。堪嘉祁老初辞位，却笑樊须欲问耕。落日望君三舍远，西风惠我一襟清。江流自在悠哉兴，得得回船十里行。
再咏芙蓉
作者：吕陶
朝代：宋
体裁：七言绝句

一夕西风一度开，不须人力为栽培。化工何事存芽蘖，长与炎荒作瘴媒。
初春三绝
作者：吕陶
朝代：宋

雪霜收尽苦寒威，六幕融融喜气归。原上枯荄还不死，有心刚欲报春晖。谁知真宰执天端，天运无私造化宽。是物向荣皆锐意，莫于春色办蒿兰。穷山幽谷几重深，一树东风散积阴。从此薄冰尤慎履，世途平日已寒心。
初春三绝·其一
作者：吕陶
朝代：宋
体裁：七言绝句

雪霜收尽苦寒威，六幕融融喜气归。原上枯荄还不死，有心刚欲报春晖。
初春三绝·其三
作者：吕陶
朝代：宋
体裁：七言绝句

穷山幽谷几重深，一树东风散积阴。从此薄冰尤慎履，世途平日已寒心。
初春三绝·其二
作者：吕陶
朝代：宋

谁知真宰执天端，天运无私造化宽。是物向荣皆锐意，莫于春色办蒿兰。
初春三绝·其二
作者：吕陶
朝代：宋

谁知真宰执天端，天运无私造化寛。
是物向荣皆鋭意，莫于春色办蒿兰。
勇烈侯庙
作者：吕陶
朝代：宋

唐衰中原乱，贼据西南疆。
号令不出畿，畴能御彊梁。
杨侯仗直忠，宝剑凌穹苍。
誓将扫妖祲，得以完金汤。
尝胆过勾践，食羮如乐羊。
严颜颈未断，霁云指何伤。
众寡固不敌，歳月亦已长。
孤城屹然峙，锋鋭莫可当。
譬如泛巨海，难以一苇航。
天心未厌悔，人意忽苍黄。
百口同穴瘗，悲云惨朝阳。
寰区既澄静，往事极凄凉。
封爵加美谥，幽明知宠章。
近世修旧史，笔削严否藏。
书曰侯死之，一褒踰绣裳。
彭人念侯德，庙食墓之傍。
水旱毎致祷，丰年屡仓箱。
父老或有言，夜漏犹未央。
见侯出自庙，凛然坐黄堂。
此理实晦昧，有无何渺茫。
子厚罗池神，海俗专祈禳。
乖崖宛丘殡，醉者取灭亡。
英灵果不泯，犹足威一方。
予尝假州绂，秉笏趋侯墻。
为侯记讳日，一奠歳率常。
出令避侯名，示民以虔庄。
又欲建高碑，始终载其详。
俄以罪戾去，慊然视缣缃。
幸此续大句，安能发幽光。
持以遗彭人，庶几予不忘。
勇烈侯庙
作者：吕陶
朝代：宋

唐衰中原乱，贼据西南疆。号令不出畿，畴能禦彊梁。杨侯仗直忠，宝剑凌穹苍。誓将扫妖祲，得以完金汤。尝胆过勾践，食羹如乐羊。严颜颈未断，霁云指何伤。众寡固不敌，岁月亦已长。孤城屹然峙，锋锐莫可当。譬如泛巨海，难以一苇航。天心未厌悔，人意忽苍黄。百口同穴瘗，悲云惨朝阳。寰区既澄静，往事极凄凉。封爵加美谥，幽明知宠章。近世修旧史，笔削严否藏。书曰侯死之，一褒踰绣裳。彭人念侯德，庙食墓之傍。水旱每致祷，丰年屡仓箱。父老或有言，夜漏犹未央。见侯出自庙，凛然坐黄堂。此理实晦昧，有无何渺茫。子厚罗池神，海俗专祈禳。乖崖宛丘殡，醉者取灭亡。英灵果不泯，犹足威一方。予尝假州绂，秉笏趋侯墙。为侯记讳日，一奠岁率常。出令避侯名，示民以虔庄。又欲建高碑，始终载其详。俄以罪戾去，慊然视缣缃。幸此续大句，安能发幽光。持以遗彭人，庶几予不忘。
化阿
作者：吕陶
朝代：宋
体裁：古风

子奇昔稚齿，得官化阿城。齐君疑其幼，且悔寄任轻。同车载白首，教告力奉行。一日铸剑戟，二日促农耕。官仓不积粟，武库皆无兵。魏人错料事，来战欲荡平。阿俗且感义，子弟从父兄。小邑抗大国，魏败齐以宁。千年陵谷变，犹有化阿声。乃知谋人国，自古须老成。
北园
作者：吕陶
朝代：宋
体裁：五言绝句

可爱北园景，春来游者多。欲知民乐否，处处是笙歌。
华阴道中
作者：吕陶
朝代：宋
体裁：七言绝句

畏日衔山势欲沉，马头西去又骎骎。道傍槐柳阴浓处，时有清风怏我襟。
南充县野翁亭
作者：吕陶
朝代：宋

势利纷纷万虑侵，县亭聊可一登临。目前不近将迎路，尘外能消富贵心。燕处自知如隐遁，纵谈谁更及浮沉。时平乐得常栖地，且向幽閒寄楚吟。
南充县野翁亭
作者：吕陶
朝代：宋

势利纷纷万虑侵，县亭聊可一登临。
目前不近将迎路，尘外能消富贵心。
燕处自知如隐遯，纵谈谁更及浮沉。
时平乐得常栖地，且向幽閒寄楚吟。
南山有嘉木一首赠友人
作者：吕陶
朝代：宋

南山有嘉木，秀抜何亭亭。
盘根盖得地，直干自挺生。
朝为杲日照，暮得甘雨零。
气敌雪霜劲，势凌云霄青。
岂非涧下材，独赋轮囷形。
属当构大厦，量度审重轻。
彼尺我已丈，一柱支百楹。
夫君承显家，累世公与卿。
天质由庆禀，湛然宝纯明。
膏梁莫能迁，志操务洁清。
纷华未易胜，仁义思力行。
学殖固原本，词章露葩英。
早夜勤琢磨，日望贵器成。
间歳下明诏，时哉会光亨。
遥遥万里涂，思君如户庭。
南山有嘉木一首赠友人
作者：吕陶
朝代：宋

南山有嘉木，秀拔何亭亭。盘根盖得地，直干自挺生。朝为杲日照，暮得甘雨零。气敌雪霜劲，势凌云霄青。岂非涧下材，独赋轮囷形。属当构大厦，量度审重轻。彼尺我已丈，一柱支百楹。夫君承显家，累世公与卿。天质由庆禀，湛然宝纯明。膏粱莫能迁，志操务洁清。纷华未易胜，仁义思力行。学殖固原本，词章露葩英。早夜勤琢磨，日望贵器成。间岁下明诏，时哉会光亨。遥遥万里涂，思君如户庭。
即事五首
作者：吕陶
朝代：宋

斜日半山隐隐，暮云千里濛濛。北望黄昏微月，西来顷刻清风。闭门可以罗雀，垂钓何必求鱼。有耳倦闻俗事，无心更读閒书。乐俗亭下流水，嘉会宫前茂林。双瞳日日凝睇，远梦时时访寻。林下木奴渐熟，樽前欢伯差浓。万事都来身外，一毫不置胸中。岣嵝数峰秀胜，潇湘万顷清深。云雨有时变化，风涛莫测浮沈。
即事五首·其一
作者：吕陶
朝代：宋

斜日半山隐隐，暮云千里濛濛。北望黄昏微月，西来顷刻清风。
即事五首·其一
作者：吕陶
朝代：宋

斜日半山隐隐，暮云千里蒙蒙。
北望黄昏微月，西来顷刻清风。
即事五首·其三
作者：吕陶
朝代：宋
体裁：六言诗

乐俗亭下流水，嘉会宫前茂林。双瞳日日凝睇，远梦时时访寻。
即事五首·其二
作者：吕陶
朝代：宋
体裁：六言诗

闭门可以罗雀，垂钓何必求鱼。有耳倦闻俗事，无心更读閒书。
即事五首·其五
作者：吕陶
朝代：宋
体裁：六言诗

岣嵝数峰秀胜，潇湘万顷清深。云雨有时变化，风涛莫测浮沈。
即事五首·其四
作者：吕陶
朝代：宋

林下木奴渐熟，樽前欢伯差浓。万事都来身外，一毫不置胸中。
即事五首·其四
作者：吕陶
朝代：宋

林下木奴渐熟，罇前欢伯差浓。
万事都来身外，一毫不置胸中。
即席送尧天
作者：吕陶
朝代：宋
体裁：古风

行行重行行，千里秦蜀道。落日飞孤云，秋风荡衰草。极望快归目，深思感幽抱。吾俗有谣言，公还一何早。
又和喜雨
作者：吕陶
朝代：宋
体裁：五言排律

坛宇严封筑，牲羞荐洁鲜。精诚宜有感，惠泽果无愆。暑气沈虚谷，浓云布满天。雷霆驰势力，河汉动经躔。农作方劳甚，人情忽泰然。春渠惭讼水，夜鼓促芸田。优足过三日，丰登又一年。随车循吏事，应可继前贤。
又赋二首
作者：吕陶
朝代：宋

千里征蛮向不毛，坐筹先胜自三刀。井中蛙力狂虽跃，弓下猿声怯便号。草白见城羌蝶浅，月明闻角汉天高。将军几日当雄捷，速把功书上赭袍。忠胆轻生甚一毛，奇谋破贼锐于刀。横行容易平乌合，面缚须臾作犬号。霜甲共辉军帐冷，烟烽齐出戍楼高。羌酋若也投降早，定得君王瑞锦袍。
又赋二首·其一
作者：吕陶
朝代：宋

千里征蛮向不毛，坐筹先胜自三刀。井中蛙力狂虽跃，弓下猿声怯便号。草白见城羌蝶浅，月明闻角汉天高。将军几日当雄捷，速把功书上赭袍。
又赋二首·其一
作者：吕陶
朝代：宋

千里征蛮向不毛，坐筹先胜自三刀。
井中蛙力狂虽跃，弓下猿声怯便号。
草白见城羌蝶浅，月明闻角汉天髙。
将军几日当雄捷，速把功书上赭袍。
又赋二首·其二
作者：吕陶
朝代：宋

忠胆轻生甚一毛，奇谋破贼鋭于刀。
横行容易平乌合，面缚须臾作犬号。
霜甲共辉军帐冷，烟烽齐出戍楼髙。
羌酋若也投降早，定得君王瑞锦袍。
又赋二首·其二
作者：吕陶
朝代：宋

忠胆轻生甚一毛，奇谋破贼锐于刀。横行容易平乌合，面缚须臾作犬号。霜甲共辉军帐冷，烟烽齐出戍楼高。羌酋若也投降早，定得君王瑞锦袍。
古松馆
作者：吕陶
朝代：宋
体裁：七言律诗

大字新题重古松，标题不与众人同。何年直干藏山驿，半夜寒声满道宫。并秀雅宜云壑外，相逢最爱雪霜中。秋深纵使乔林减，未许坚姿坠晚风。
同文馆诸君游金明池
作者：吕陶
朝代：宋

春风拂拂动轻阴，四望欢声杂雅音。人在华胥无限乐，路经蓬岛几重深。潜鳞可羡游灵沼，巧舌时闻转上林。况有赐樽堪一醉，百愁从此定消沈。
同文馆诸君游金明池
作者：吕陶
朝代：宋

春风拂拂动轻阴，四望欢声杂雅音。
人在华胥无限乐，路经蓬岛几重深。
潜鳞可羡游灵沼，巧舌时闻转上林。
况有赐罇堪一醉，百愁从此定消沈。
和三月二十一日游海云
作者：吕陶
朝代：宋
体裁：七言律诗

玉节重来镇此州，暂驱千骑上峰头。春阑好为良辰惜，俗乐谁知急景流。山色也疑今日盛，物情浑胜昔年游。登临赋咏知难再，持语乡人早借留。
和义夫出文谷
作者：吕陶
朝代：宋
体裁：七言律诗

羸马骎骎不厌驱，望中天势接晴芜。一朝偶适林泉兴，十里谁开水墨图。枊线渐看金弄色，雪花犹见玉为柎。登临自得诗家路，寄语红尘莫讶迂。
和信夫屯田疾间偶作二首
作者：吕陶
朝代：宋

安居无事莫兴嗟，聊放高情喜溢涯。揽照不惊头染雪，读书未信眼生花。讴吟罢后诗筒减，方论搜来药剂加。见说道心从此壮，几因清梦到仙家。仕路浮沈不足嗟，到头何处是津涯。庭中度日多无事，湖上经年各有花。熟焙春芽香不散，轻澄腊醑味偏加。凭君莫赋思归引，一郡相欢似一家。
和信夫屯田疾间偶作二首·其一
作者：吕陶
朝代：宋
体裁：七言律诗

安居无事莫兴嗟，聊放高情喜溢涯。揽照不惊头染雪，读书未信眼生花。讴吟罢后诗筒减，方论搜来药剂加。见说道心从此壮，几因清梦到仙家。
和信夫屯田疾间偶作二首·其二
作者：吕陶
朝代：宋
体裁：七言律诗

仕路浮沈不足嗟，到头何处是津涯。庭中度日多无事，湖上经年各有花。熟焙春芽香不散，轻澄腊醑味偏加。凭君莫赋思归引，一郡相欢似一家。
和八日登高
作者：吕陶
朝代：宋

八日登高九日同，拒霜宁有两般红。流阴渐老三秋后，嘉客相欢一醉中。尘里仙官应混俗，坐间谈麈自生风。龙山故事今辰会，虽欠笙歌不是空。
和八日登髙
作者：吕陶
朝代：宋

八日登髙九日同，拒霜宁有两般红。
流阴渐老三秋后，嘉客相欢一醉中。
尘裏仙官应混俗，坐间谈麈自生风。
龙山故事今辰会，虽欠笙歌不是空。
和再游二首
作者：吕陶
朝代：宋

仙居殊不类樊笼，潇洒清凉皆可封。寒溜恰如扬子水，脩筠应有稚川龙。云深况是门无客，人去惟闻鹤在松。向此却疑推律法，应钟何事代林钟。石门高下两相通，冰屋初开不复封。睡稳好攲方水玉，味清须试密云龙。诗筒迭和难亲笔，谈柄閒摇屡折松。便写姓名镌翠壁，休论功烈刻华钟。
和再游二首·其一
作者：吕陶
朝代：宋

仙居殊不类樊笼，潇洒清凉皆可封。
寒溜恰如扬子水，修筠应有稚川龙。
云深况是门无客，人去惟闻鹤在松。
向此却疑推律法，应钟何事代林钟。
和再游二首·其一
作者：吕陶
朝代：宋

仙居殊不类樊笼，潇洒清凉皆可封。寒溜恰如扬子水，脩筠应有稚川龙。云深况是门无客，人去惟闻鹤在松。向此却疑推律法，应钟何事代林钟。
和再游二首·其二
作者：吕陶
朝代：宋

石门高下两相通，冰屋初开不复封。睡稳好攲方水玉，味清须试密云龙。诗筒迭和难亲笔，谈柄閒摇屡折松。便写姓名镌翠壁，休论功烈刻华钟。
和再游二首·其二
作者：吕陶
朝代：宋

石门髙下両相通，冰屋初开不復封。
睡穏好欹方水玉，味清须试密云龙。
诗筒迭和难亲笔，谈柄閒摇屡折松。
便写姓名镌翠壁，休论功烈刻华钟。
和初食嘉鱼
作者：吕陶
朝代：宋

子美尝夸丙穴鱼，天涯聊此试珍腴。
西风消息江南兴，未免樽前忆脍鲈。
和初食嘉鱼
作者：吕陶
朝代：宋

子美尝誇丙穴鱼，天涯聊此试珍腴。西风消息江南兴，未免樽前忆脍鲈。
和周简州寄范蜀公三章
作者：吕陶
朝代：宋

禁林元老忽西归，众谓西州此事奇。矰缴漫劳鸿去后，桑田未变鹤来时。一乡金帛皆沾惠，千载松楸得奉祠。预想年前至京国，子孙持酒献春祺。春深归到锦江头，笑傲光阴已晚秋。内相贵名虽烜赫，山翁行李甚优游。诗中气格超摩诘，方外情怀类子休。南下有期风月爽，乡人从此望仙舟。法从深严宠禄荣，清标素节两难并。有心报国虽谋国，无意求名又得名。道服岂烦垂宝带，安居何用饰华缨。秋风一夜乔林减，惟见松篁不变更。
和周简州寄范蜀公三章·其一
作者：吕陶
朝代：宋
体裁：七言律诗

禁林元老忽西归，众谓西州此事奇。矰缴漫劳鸿去后，桑田未变鹤来时。一乡金帛皆沾惠，千载松楸得奉祠。预想年前至京国，子孙持酒献春祺。
和周简州寄范蜀公三章·其三
作者：吕陶
朝代：宋
体裁：七言律诗

法从深严宠禄荣，清标素节两难并。有心报国虽谋国，无意求名又得名。道服岂烦垂宝带，安居何用饰华缨。秋风一夜乔林减，惟见松篁不变更。
和周简州寄范蜀公三章·其二
作者：吕陶
朝代：宋
体裁：七言律诗

春深归到锦江头，笑傲光阴已晚秋。内相贵名虽烜赫，山翁行李甚优游。诗中气格超摩诘，方外情怀类子休。南下有期风月爽，乡人从此望仙舟。
和喜雪
作者：吕陶
朝代：宋

向夕层云结，黎明漫漫飞。
山川都变色，松竹倍生辉。
共喜飘方密，翻忧落渐稀。
阴功施黑律，寒侯应璇玑。
右席延文客，先涂奉玉妃。
二仪清景混，四野远光围。
爱日因藏照，狂飈间作威。
三冬兹有得，一谷敢言饥。
渇望于时久，华心在物微。
霈然蒙大润，化力少知归。
和喜雪
作者：吕陶
朝代：宋

向夕层云结，黎明漫漫飞。山川都变色，松竹倍生辉。共喜飘方密，翻忧落渐稀。阴功施黑律，寒侯应璿玑。右席延文客，先涂奉玉妃。二仪清景混，四野远光围。爱日因藏照，狂飙间作威。三冬兹有得，一谷敢言饥。渴望于时久，华心在物微。霈然蒙大润，化力少知归。
和姚提举赏海棠
作者：吕陶
朝代：宋

晓雾笼花暖渐收，万枝难尽数花头。胭脂半为伤春淡，锦带翻因拂地羞。围饮旧风传乐国，纵吟清味属诗流。西园韶景真无价，红满池台月满楼。
和姚提举赏海棠
作者：吕陶
朝代：宋

晓雾笼花暖渐收，万枝难尽数花头。
臙脂半为伤春淡，锦带翻因拂地羞。
围饮旧风传乐国，纵吟清味属诗流。
西园韶景真无价，红满池台月满楼。
和子瞻寄希声二首
作者：吕陶
朝代：宋

通江山水甲岷川，和气融融满四边。儒者易成千里政，乡人近得两重天。金罍浅饮虽歌舞，玉麈高谈尽圣贤。不是春秋为冷学，借留何计及三年。海势茫茫会百川，一麾正在海西边。鸿收迅翮方栖渚，鹤吐清音自彻天。落笔尽降诗里将，放怀常对酒中贤。及锋急用应非晚，留滞红尘已数年。
和子瞻寄希声二首·其一
作者：吕陶
朝代：宋
体裁：七言律诗

通江山水甲岷川，和气融融满四边。儒者易成千里政，乡人近得两重天。金罍浅饮虽歌舞，玉麈高谈尽圣贤。不是春秋为冷学，借留何计及三年。
和子瞻寄希声二首·其二
作者：吕陶
朝代：宋

海势茫茫会百川，一麾正在海西边。
鸿收迅翮方栖渚，鹤吐清音自彻天。
落笔尽降诗裏将，放怀常对酒中贤。
及锋急用应非晚，留滞红尘已数年。
和子瞻寄希声二首·其二
作者：吕陶
朝代：宋

海势茫茫会百川，一麾正在海西边。鸿收迅翮方栖渚，鹤吐清音自彻天。落笔尽降诗里将，放怀常对酒中贤。及锋急用应非晚，留滞红尘已数年。
和孔毅甫州名五首
作者：吕陶
朝代：宋

毅甫生江南，蕴有洙泗质。雄文极古今，通鉴尽疏密。瀛山绣衣使，高步尚淹屈。河水润畎亩，随珠照圭荜。仁风信乐易，治体本诚一。昌时政多暇，丰岁民甚佚。抚琴得遗音，开卷终旧帙。天和内自保，万事皆外物。我生本蒿莱，岂合顾簪绂。南迁至此处，惠养殊不失。伤心屈原棹，掩耳湘灵瑟。罪大敢放怀，恩深已沦骨。幸常从公游，谈笑度永日。我吟续郢唱，缄封弥战栗。衡阳古胜郡，齐民颇淳质。富饶几维扬，朴静类高密。易将诚心感，难以威势屈。水宿亦安枕，岩扉不施荜。太平得良守，条教尽归一。人方乐简治，自为宜老佚。穷通有定数，舒卷犹古帙。深思已诣理，达观岂言物。屡尝登宾阶，每许脱朝绂。共谈海鹏志，不道塞马失。金声发锵锵，宝肆容瑟瑟。遂回岷山眼，未委瘴江骨。赓咏酬真乐，聊以歌化日。珷玞难重陈，黄玉似蒸栗。谪宦寓湖南，憔悴变容质。老怀极孤穷，益友最亲密。高轩喜陪从，雅会烦揖屈。馨香袭芝兰，文采辉陋荜。谈辩虽纵横，仪范甚专一。每闻阳春曲，钦诵不敢佚。遂将蜀溪纸，连写渐成帙。惭非高尚者，思古感事物。当时郢楚士，英秀尽簪绂。池台今何在，冠剑久沦失。我忧复辽远，试听暮鸣瑟。何时还敝庐，一奠九泉骨。此心实虔望，昭昭有如日。未尝果山柑，且馔湘江栗。平生知求道，冀保衰朽质。金阙劳仰望，玉经探秘密。尝闻造化理，虚静乃不屈。又闻栖真士，幽处遁荆荜。深藏虽混同，安养自诚一。广采与博访，未遇敢怀佚。诵经期万遍，掩卷复开帙。才能简思虑，了不见象物。谁将林泉屦，易取尘土绂。渠意良有得，吾曹又何失。爱君气容和，忻乐不在瑟。得鼎必全神，逢丹可换骨。方蓬达去路，寰海空白日。愿开循循诲，灵台非缜栗。羡君诗格雄，非谓文胜质。长篇自博雅，短语亦温密。笔端时一挥，锋利不少屈。高情寓祥云，幽意及疏荜。豪纵叹李贺，难以宪度一。穷愁伤孟郊，不欲怀抱佚。铺陈黄堂上，一案凡几帙。先倡乃前辈，形容何以物。瑁圭施华藻，锦段副朱绂。测海至千仞，穿杨无一失。宝器藏巨剑，古声发琼瑟。凤羽翔德辉，龙种搜骏骨。嗟予泽畔吟，继唱辄连日。果榜误收采，小榛齐大栗。
和孔毅甫州名五首·其一
作者：吕陶
朝代：宋

毅甫生江南，蕴有洙泗质。雄文极古今，通鉴尽疏密。瀛山绣衣使，高步尚淹屈。河水润畎亩，随珠照圭荜。仁风信乐易，治体本诚一。昌时政多暇，丰岁民甚佚。抚琴得遗音，开卷终旧帙。天和内自保，万事皆外物。我生本蒿莱，岂合顾簪绂。南迁至此处，惠养殊不失。伤心屈原棹，掩耳湘灵瑟。罪大敢放怀，恩深已沦骨。幸常从公游，谈笑度永日。我吟续郢唱，缄封弥战栗。
和孔毅甫州名五首·其一
作者：吕陶
朝代：宋

毅甫生江南，藴有洙泗质。
雄文极古今，通鑑尽疏密。
瀛山绣衣使，高步尚淹屈。
河水润畎亩，随珠照圭荜。
仁风信乐易，治体本诚一。
昌时政多暇，丰歳民甚佚。
抚琴得遗音，开卷终旧帙。
天和内自保，万事皆外物。
我生本蒿莱，岂合顾簪绂。
南迁至此处，惠养殊不失。
伤心屈原棹，掩耳湘灵瑟。
罪大敢放怀，恩深已沦骨。
幸常从公游，谈笑度永日。
我吟续郢唱，缄封弥战栗。
和孔毅甫州名五首·其三
作者：吕陶
朝代：宋

谪宦寓湖南，憔悴变容质。
老怀极孤穷，益友最亲密。
高轩喜陪从，雅会烦揖屈。
馨香袭芝兰，文采辉陋荜。
谈辩虽纵横，仪范甚专一。
毎闻阳春曲，钦诵不敢佚。
遂将蜀溪纸，连写渐成帙。
惭非高尚者，思古感事物。
当时郢楚士，英秀尽簪绂。
池台今何在，冠剑久沦失。
我忧復辽远，试听暮鸣瑟。
何时还敝庐，一奠九泉骨。
此心实虔望，昭昭有如日。
未尝果山柑，且馔湘江栗。
和孔毅甫州名五首·其三
作者：吕陶
朝代：宋

谪宦寓湖南，憔悴变容质。老怀极孤穷，益友最亲密。高轩喜陪从，雅会烦揖屈。馨香袭芝兰，文采辉陋荜。谈辩虽纵横，仪范甚专一。每闻阳春曲，钦诵不敢佚。遂将蜀溪纸，连写渐成帙。惭非高尚者，思古感事物。当时郢楚士，英秀尽簪绂。池台今何在，冠剑久沦失。我忧复辽远，试听暮鸣瑟。何时还敝庐，一奠九泉骨。此心实虔望，昭昭有如日。未尝果山柑，且馔湘江栗。
和孔毅甫州名五首·其二
作者：吕陶
朝代：宋

衡阳古胜郡，齐民颇淳质。
富饶几维扬，朴静类高密。
易将诚心感，难以威势屈。
水宿亦安枕，岩扉不施荜。
太平得良守，条教尽归一。
人方乐简治，自为宜老佚。
穷通有定数，舒卷犹古帙。
深思已诣理，达观岂言物。
屡尝登宾阶，毎许脱朝绂。
共谈海鹏志，不道塞马失。
金声发锵锵，宝肆容瑟瑟。
遂回岷山眼，未委瘴江骨。
赓咏酬真乐，聊以歌化日。
珷玞难重陈，黄玉似蒸栗。
和孔毅甫州名五首·其二
作者：吕陶
朝代：宋

衡阳古胜郡，齐民颇淳质。富饶几维扬，朴静类高密。易将诚心感，难以威势屈。水宿亦安枕，岩扉不施荜。太平得良守，条教尽归一。人方乐简治，自为宜老佚。穷通有定数，舒卷犹古帙。深思已诣理，达观岂言物。屡尝登宾阶，每许脱朝绂。共谈海鹏志，不道塞马失。金声发锵锵，宝肆容瑟瑟。遂回岷山眼，未委瘴江骨。赓咏酬真乐，聊以歌化日。珷玞难重陈，黄玉似蒸栗。
和孔毅甫州名五首·其五
作者：吕陶
朝代：宋

羡君诗格雄，非谓文胜质。长篇自博雅，短语亦温密。笔端时一挥，锋利不少屈。高情寓祥云，幽意及疏荜。豪纵叹李贺，难以宪度一。穷愁伤孟郊，不欲怀抱佚。铺陈黄堂上，一案凡几帙。先倡乃前辈，形容何以物。瑁圭施华藻，锦段副朱绂。测海至千仞，穿杨无一失。宝器藏巨剑，古声发琼瑟。凤羽翔德辉，龙种搜骏骨。嗟予泽畔吟，继唱辄连日。果榜误收采，小榛齐大栗。
和孔毅甫州名五首·其五
作者：吕陶
朝代：宋

羡君诗格雄，非谓文胜质。
长篇自博雅，短语亦温密。
笔端时一挥，锋利不少屈。
高情寓祥云，幽意及疏荜。
豪纵嘆李贺，难以宪度一。
穷愁伤孟郊，不欲怀抱佚。
铺陈黄堂上，一案凡几帙。
先倡乃前辈，形容何以物。
瑁圭施华藻，锦段副朱绂。
测海至千仞，穿杨无一失。
宝器藏巨剑，古声发琼瑟。
鳯羽翔德辉，龙种搜骏骨。
嗟予泽畔吟，继唱辄连日。
果牓误收采，小榛齐大栗。
和孔毅甫州名五首·其四
作者：吕陶
朝代：宋

平生知求道，冀保衰朽质。金阙劳仰望，玉经探秘密。尝闻造化理，虚静乃不屈。又闻栖真士，幽处遁荆荜。深藏虽混同，安养自诚一。广采与博访，未遇敢怀佚。诵经期万遍，掩卷复开帙。才能简思虑，了不见象物。谁将林泉屦，易取尘土绂。渠意良有得，吾曹又何失。爱君气容和，忻乐不在瑟。得鼎必全神，逢丹可换骨。方蓬达去路，寰海空白日。愿开循循诲，灵台非缜栗。
和孔毅甫州名五首·其四
作者：吕陶
朝代：宋

平生知求道，冀保衰朽质。
金阙劳仰望，玉经探秘密。
尝闻造化理，虚静乃不屈。
又闻栖真士，幽处遯荆荜。
深藏虽混同，安养自诚一。
广采与博访，未遇敢怀佚。
诵经期万遍，掩卷復开帙。
纔能简思虑，了不见象物。
谁将林泉屦，易取尘土绂。
渠意良有得，吾曹又何失。
爱君气容和，忻乐不在瑟。
得鼎必全神，逢丹可换骨。
方蓬达去路，寰海空白日。
愿开循循诲，灵台非缜栗。
和寄周郎中
作者：吕陶
朝代：宋

省郎华发倦游时，却忆当年一布衣。仕路更劳何足恋，家山可爱不如归。吟中斗绝红尘味，静里能延白日辉。某水某丘真旧物，春来赢得掩重扉。
和寄周郎中
作者：吕陶
朝代：宋

省郎华髪倦游时，却忆当年一布衣。
仕路更劳何足恋，家山可爱不如归。
吟中斗绝红尘味，静裏能延白日辉。
某水某丘真旧物，春来赢得掩重扉。
和寄景仁致政侍郎
作者：吕陶
朝代：宋
体裁：七言律诗

文章道德有源流，进退潇然信自由。身在禁林方倚望，年侵老景便归休。素云收雨还层岫，劲柏凌霜茂晚秋。何日家山纵吟赏，閒中情味更优游。
和寄治之少卿
作者：吕陶
朝代：宋
体裁：七言律诗

荣路层层满眼开，家山在望懒徘徊。霜侵客鬓须归去，尘拂朝冠是傥来。一棹绿波游不厌，三竿红日梦初回。更闻觞咏同幽趣，应少閒人可预陪。
和对雪
作者：吕陶
朝代：宋

严冬飞朔雪，此景望中嘉。云暗垂天幕，江平压浪花。翅寒低独雁，枝重折丛葭。冷甲穷边戍，凝烟野叟家。聚来风有助，消去日难遮。炉暖频烘兽，杯浓不饮蛇。谢吟殊可爱，郢唱又何加。好尽登临兴，搜题彻四遐。
和对雪
作者：吕陶
朝代：宋

严冬飞朔雪，此景望中嘉。
云暗垂天幕，江平压浪花。
翅寒低独鴈，枝重折丛葭。
冷甲穷边戍，凝烟野叟家。
聚来风有助，消去日难遮。
炉暖频烘兽，杯浓不饮蜿。
谢呤殊可爱，郢唱又何加。
好尽登临兴，搜题彻四遐。
和岩起负暄
作者：吕陶
朝代：宋

凄风苦朝寒，爱日惜影短。
翘首望余照，曝背希一暖。
温如袭裘褐，美若悦刍豢。
在阳颇舒畅，适性易饱满。
支颐殆忘形，缩手岂执版。
却笑假春衣，无乃求之晚。
和岩起负暄
作者：吕陶
朝代：宋

凄风苦朝寒，爱日惜影短。翘首望馀照，曝背希一暖。温如袭裘褐，美若悦刍豢。在阳颇舒畅，适性易饱满。支颐殆忘形，缩手岂执版。却笑假春衣，无乃求之晚。
和彦常舍人元夕扈从二首
作者：吕陶
朝代：宋

东风将暖不鸣条，霁景曈曈薄雾销。五队绣衣华广陌，一声天跸振层霄。清尘少拂鸾旗动，紫气长随凤盖飘。向晚都人相与语，更誇明日似今朝。羽卫森然翠辇平，仰瞻天步出西清。月行青道夜如昼，春入皇州花满城。三五良辰传盛观，九重归路沸欢声。君王已向龙楼望，喜奉慈颜酒数行。
和彦常舍人元夕扈从二首·其一
作者：吕陶
朝代：宋

东风将暖不鸣条，霁景曈曈薄雾销。
五队绣衣华广陌，一声天跸振层霄。
清尘少拂鸾旗动，紫气长随凤盖飘。
向晚都人相与语，更夸明日似今朝。
和彦常舍人元夕扈从二首·其一
作者：吕陶
朝代：宋

东风将暖不鸣条，霁景曈曈薄雾销。五队绣衣华广陌，一声天跸振层霄。清尘少拂鸾旗动，紫气长随凤盖飘。向晚都人相与语，更誇明日似今朝。
和彦常舍人元夕扈从二首·其二
作者：吕陶
朝代：宋

羽卫森然翠辇平，仰瞻天步出西清。月行青道夜如昼，春入皇州花满城。三五良辰传盛观，九重归路沸欢声。君王已向龙楼望，喜奉慈颜酒数行。
和彦常舍人元夕扈从二首·其二
作者：吕陶
朝代：宋

羽卫森然翠辇平，仰赡天步出西清。
月行青道夜如昼，春入皇州花满城。
三五良辰传盛观，九重归路沸欢声。
君王已向龙楼望，喜奉慈颜酒数行。
和思道招晦甫
作者：吕陶
朝代：宋

相亲未多时，相别已旬日。
诗筒须奉招，棋手欲求敌。
三春有余閒，一醉安足惜。
此乐真无涯，交情重金石。
和思道招晦甫
作者：吕陶
朝代：宋

相亲未多时，相别已旬日。诗筒须奉招，棋手欲求敌。三春有馀閒，一醉安足惜。此乐真无涯，交情重金石。
和思道招晦甫饮
作者：吕陶
朝代：宋

酒如仙药应有灵，达士饮之不欲醒。花如浮荣易彫落，贪荣何似贪樽酌。青云涂辙竞奔走，富贵几人能入手。朝游赤墀暮丹禁，高怀未必常高枕。岂如良朋皆尽欢，而况又为文字饮。
和思道招晦甫饮
作者：吕陶
朝代：宋

酒如仙药应有灵，达士饮之不欲醒。
花如浮荣易雕落，贪荣何似贪樽酌。
青云涂辙竞奔走，富贵几人能入手。
朝游赤墀暮丹禁，高怀未必常高枕。
岂如良朋皆尽欢，而况又为文字饮。
和成都转运判官孙圣微见寄
作者：吕陶
朝代：宋
体裁：七言律诗

文章平昔擅才名，使指于今总列城。甲乙常联榜中第，东西俱作剑南行。清吟愈觉交朋厚，老别难堪岁月惊。惟喜归途近霄汉，吾乡留得是嘉声。
和成都道中
作者：吕陶
朝代：宋
体裁：五言律诗

沟畎清穿道，禾麻绿荫畴。地形从此坦，山势为谁收。使指星言驾，皇恩雨既优。爱吟吟不尽，目断锦江头。
和提举游上方南禅十韵
作者：吕陶
朝代：宋

宿约游云谷，晨兴过寺扉。
雨声随步急，暑气逐风微。
正午逢晴照，层霄敛夕霏。
江涛千里涌，城郭万山围。
清集同挥尘，髙谈及转玑。
虚凉河朔饮，萧散道家衣。
适意朋簪盛，回头世网非。
棋休夸小胜，禅莫问余机。
对景聊行乐，因吟欲赋归。
髙人应笑我，白首恋轻肥。
和提举游上方南禅十韵
作者：吕陶
朝代：宋

宿约游云谷，晨兴过寺扉。雨声随步急，暑气逐风微。正午逢晴照，层霄敛夕霏。江涛千里涌，城郭万山围。清集同挥麈，高谈及转玑。虚凉河朔饮，萧散道家衣。适意朋簪盛，回头世网非。棋休誇小胜，禅莫问馀机。对景聊行乐，因吟欲赋归。高人应笑我，白首恋轻肥。
和提刑户部赏花
作者：吕陶
朝代：宋

年华易去三春半，花态增新一雨中。自笑白头连日赏，樽前犹插数枝红。
和提刑户部赏花
作者：吕陶
朝代：宋

年华易去三春半，花态增新一雨中。
自笑白头连日赏，罇前犹插数枝红。
和春雪
作者：吕陶
朝代：宋
体裁：五言排律

岁改春将半，春寒雪又飞。积阴殊未散，生气一何微。忽坠千寻险，偏增百仞巍。密难沾暖席，冷易袭征衣。凭仗凄风助，迟留煦景归。聚来难得势，消去乃知几。众喜匀萌润，私忧气候违。方当乘太蔟，慎勿掩灵威。尺地惟书异，丰年可免饥。持言问真宰，天道是耶非。
和晦甫答思道
作者：吕陶
朝代：宋

策马悠悠倦往还，竹边林下举吟鞭。忙中对酒成閒客，老去逢春忆少年。三岛月来清入牖，十洲波净碧涵天。归欤且共良朋赏，花未飘红柳未眠。
和晦甫答思道
作者：吕陶
朝代：宋

策马悠悠倦往还，竹边林下举吟鞭。
忙中对酒成閒客，老去逢春忆少年。
三岛月来清入牖，十洲波浄碧涵天。
归欤且共良朋赏，花未飘红柳未眠。
和李宝文紫庭玉节花
作者：吕陶
朝代：宋

云枝玉蕊两难加，应是殊庭种此花。地产有时呈秀异，仙标无意竞繁华。已持宝瑞传君命，更拥香幢送道家。若预景文方物志，定先群卉赞祥葩。
和李宝文紫庭玉节花
作者：吕陶
朝代：宋

云枝玉蘂两难加，应是殊庭种此花。
地产有时呈秀异，仙标无意竞繁华。
已持宝瑞传君命，更拥香幢送道家。
若预景文方物志，定先羣卉赞祥葩。
和正月二日游碑堂寺二首
作者：吕陶
朝代：宋

农事初兴欲及时，东城风物又春熙。出郊开燕始今日，迎马献花才几枝。万室游人方杂遝，三竿煦景渐舒迟。乖崖真得绥怀术，八十年间俗不知。綵旗连道过重闉，却访僧居暂柅轮。平野一朝铺秀色，轻风十里散香尘。此时燕赏须从俗，昨日阳和已发春。自古成都称美酒，细倾聊以度良辰。
和正月二日游碑堂寺二首·其一
作者：吕陶
朝代：宋

农事初兴欲及时，东城风物又春熙。出郊开燕始今日，迎马献花才几枝。万室游人方杂遝，三竿煦景渐舒迟。乖崖真得绥怀术，八十年间俗不知。
和正月二日游碑堂寺二首·其一
作者：吕陶
朝代：宋

农事初兴欲及时，东城风物又春熙。
出郊开燕始今日，迎马献花纔几枝。
万室游人方杂沓，三竿煦景渐舒迟。
乖崖真得绥怀术，八十年间俗不知。
和正月二日游碑堂寺二首·其二
作者：吕陶
朝代：宋
体裁：七言律诗

綵旗连道过重闉，却访僧居暂柅轮。平野一朝铺秀色，轻风十里散香尘。此时燕赏须从俗，昨日阳和已发春。自古成都称美酒，细倾聊以度良辰。
和毅甫惠梅竹茶曲
作者：吕陶
朝代：宋

春前识寒梅，雨裏见修竹。
一水自浮花，六神休捣曲。
清惠非尘埃，佳章亦金玉。
毫髪无重轻，此意可励俗。
和毅甫惠梅竹茶曲
作者：吕陶
朝代：宋

春前识寒梅，雨里见脩竹。一水自浮花，六神休捣曲。清惠非尘埃，佳章亦金玉。毫发无重轻，此意可励俗。
和毅甫惠茶相别
作者：吕陶
朝代：宋
体裁：古风

茶新诗亦新，垂贶及羁客。有味皆清真，无瑕可指摘。陇西飘何依，湘水流自北。别后诵高吟，料公犹相忆。
和氏月菊
作者：吕陶
朝代：宋

今辰谁道此花衰，更倚栏杆把酒卮。白眼漫生秋后意，黄金不减夜来枝。化工应已均开落，心赏何须问速迟。岁岁樽前镇相似，风光千万莫差池。
和氏月菊
作者：吕陶
朝代：宋

今辰谁道此花衰，更倚栏杆把酒巵。
白眼漫生秋后意，黄金不减夜来枝。
化工应已均开落，心赏何须问速迟。
岁岁樽前镇相似，风光千万莫差池。
和王定国二首
作者：吕陶
朝代：宋

三十年前愁送别，八千里外喜同归。自甘衰叟锄新圃，未许高才恋旧矶。峡上相逢惟话道，湘中一笑又成诗。竞将酬唱誇新句，不为穷愁减昔时。
和王定国二首·其一
作者：吕陶
朝代：宋

三十年前愁送别，八千里外喜同归。自甘衰叟锄新圃，未许高才恋旧矶。
和王定国二首·其一
作者：吕陶
朝代：宋

三十年前愁送别，八千里外喜同归。
自甘衰叟锄新圃，未许髙才恋旧矶。
和王定国二首·其二
作者：吕陶
朝代：宋

峡上相逢惟话道，湘中一笑又成诗。
竞将酬唱夸新句，不为穷愁减昔时。
和王定国二首·其二
作者：吕陶
朝代：宋

峡上相逢惟话道，湘中一笑又成诗。竞将酬唱誇新句，不为穷愁减昔时。
和王霁太博见寄
作者：吕陶
朝代：宋

惜别心情彼此难，想君归去自能安。
轻舟荡桨依平岸，快水流冰下险滩。
梦到亲闻方岁晚，路迎江国少春寒。
牡丹时节西园醉，不得相同一倚阐。
和王霁太博见寄
作者：吕陶
朝代：宋

惜别心情彼此难，想君归去自能安。轻舟荡桨依平岸，快水流冰下险滩。梦到亲闻方岁晚，路迎江国少春寒。牡丹时节西园醉，不得相同一倚阑。
和知府右丞秋贡燕士席上所赋
作者：吕陶
朝代：宋

应书羣彦称旁求，劝驾贤公礼数优。
名出士林当赫赫，诗歌鹿野自呦呦。
云霄去路程皆远，杞梓良材干尽修。
登却龙门须变化，夺标人已在船头。
和知府右丞秋贡燕士席上所赋
作者：吕陶
朝代：宋

应书群彦称旁求，劝驾贤公礼数优。名出士林当赫赫，诗歌鹿野自呦呦。云霄去路程皆远，杞梓良材干尽脩。登却龙门须变化，夺标人已在船头。
和礼部孔经甫斋宫三首
作者：吕陶
朝代：宋

试思离合数光阴，日月消磨世累侵。晚岁心怀如止水，旧交情分敌兼金。相从不厌春坛远，共语谁知夜漏深。频阅来书谕勤意，愧无青玉报璆琳。读书到老应成癖，了事他人莫笑痴。敲印旧曹烦夜直，看花新句感春熙。已闻骐骥腾千里，应许鹪鹩附一枝。荐牍屡交虚席久，埙篪应喜共君吹。尝驰别乘走龙沙，过尽春寒始到家。已置功名如外物，只凭诗酒作生涯。回头忽上青云路，洗眼重看紫禁花。百日丝纶君定掌，文章从此灿朝霞。
和礼部孔经甫斋宫三首·其一
作者：吕陶
朝代：宋
体裁：七言律诗

试思离合数光阴，日月消磨世累侵。晚岁心怀如止水，旧交情分敌兼金。相从不厌春坛远，共语谁知夜漏深。频阅来书谕勤意，愧无青玉报璆琳。
和礼部孔经甫斋宫三首·其三
作者：吕陶
朝代：宋

尝驰别乘走龙沙，过尽春寒始到家。已置功名如外物，只凭诗酒作生涯。回头忽上青云路，洗眼重看紫禁花。百日丝纶君定掌，文章从此灿朝霞。
和礼部孔经甫斋宫三首·其三
作者：吕陶
朝代：宋

尝驰别乘走龙沙，过尽春寒始到家。
已置功名如外物，只凭诗酒作生涯。
迴头忽上青云路，洗眼重看紫禁花。
百日丝纶君定掌，文章从此灿朝霞。
和礼部孔经甫斋宫三首·其二
作者：吕陶
朝代：宋
体裁：七言律诗

读书到老应成癖，了事他人莫笑痴。敲印旧曹烦夜直，看花新句感春熙。已闻骐骥腾千里，应许鹪鹩附一枝。荐牍屡交虚席久，埙篪应喜共君吹。
和红蕉二首
作者：吕陶
朝代：宋

嫩青丛里色何如，猩血虽红莫夺朱。晓荐赤璋开缫藉，夜燃绛蜡照珊瑚。秾华如擘霞光纸，芳价堪酬明月珠。欲识此花坚与否，愿将真偈叩文殊。绮窗开处画堂西，红绿相参数尺低。种得青琳生宝焰，裁将丹锦护封题。染因乘露皆鲜翠，舞为交竿少整齐。惆怅夜来经暮雨，妆痕几点带娇啼。
和红蕉二首·其一
作者：吕陶
朝代：宋

嫩青丛裏色何如，猩血虽红莫夺朱。
晓荐赤璋开缫藉，夜燃綘蜡照珊瑚。
秾华如擘霞光纸，芳价堪酬明月珠。
欲识此花坚与否，愿将真偈叩文殊。
和红蕉二首·其一
作者：吕陶
朝代：宋

嫩青丛里色何如，猩血虽红莫夺朱。晓荐赤璋开缫藉，夜燃绛蜡照珊瑚。秾华如擘霞光纸，芳价堪酬明月珠。欲识此花坚与否，愿将真偈叩文殊。
和红蕉二首·其二
作者：吕陶
朝代：宋
体裁：七言律诗

绮窗开处画堂西，红绿相参数尺低。种得青琳生宝焰，裁将丹锦护封题。染因乘露皆鲜翠，舞为交竿少整齐。惆怅夜来经暮雨，妆痕几点带娇啼。
和芸叟左司被资治通鉴之赐感事赋诗
作者：吕陶
朝代：宋

庙席词林一二臣，校雠撰述体惟均。圣心欲以古为鉴，史法有如王次春。神武略中书事类，天和览后得名新。羡君受此传家宝，遗与儿孙似昔人。
和芸叟左司被资治通鑑之赐感事赋诗
作者：吕陶
朝代：宋

庙席词林一二臣，校雠撰述体惟均。
圣心欲以古为鑑，史法有如王次春。
神武略中书事类，天和览后得名新。
羡君受此传家宝，遗与儿孙似昔人。
和董奉议喜雨
作者：吕陶
朝代：宋
体裁：七言律诗

需云廿泽为时来，间作雄风鼓迅雷。信有威灵周阖境，应无偏党限枯荄。满山和气卷舒易，一夜丰年消息回。愆亢霖霪皆吏责，幸凭神力庇凡材。
和蒙轩
作者：吕陶
朝代：宋

蒙轩高占山之垭，其上五顶皆生茶。仙崖云雾不复见，上峰紫笋今为嘉。地宜物产种植广，疲民所恃如禾麻。朝晡衣食足生计，赋税力役供王家。顷者憸人献榷议，百弊滋长多檗芽。川驰陆走穷岁月，泣血无告天之涯。近从吾蜀远秦陜，生意凋落成咨嗟。天高听卑诏令下，欲使德泽沾荒遐。使节西来善询度，刬削弊蠹除网罝。山翁野老尽欣悦，市井歌舞尤諠哗。凭轩一望快远目，满山和气凝丹霞。圣君仁政贤臣布，信矣原隰生光华。
和蒙轩
作者：吕陶
朝代：宋

蒙轩高占山之垭，其上五顶皆生茶。
仙崖云雾不復见，上峰紫笋今为嘉。
地宜物产种植广，疲民所恃如禾麻。
朝晡衣食足生计，赋税力役供王家。
顷者憸人献榷议，百弊滋长多蘗芽。
川驰陆走穷岁月，泣血无告天之涯。
近从吾蜀远秦陜，生意凋落成咨嗟。
天高听卑诏令下，欲使德泽沾荒遐。
使节西来善询度，刬削弊蠧除网罝。
山翁野老尽欣悦，市井歌舞尤諠譁。
凭轩一望快远目，满山和气凝丹霞。
圣君仁政贤臣布，信矣原隰生光华。
和蜀守道中书事
作者：吕陶
朝代：宋
体裁：七言律诗

天恩流布下天津，沴气消除生气淳。昔虑早饥农失职，今逢赈惠泽如春。绥怀有术推儒者，全活为功类古人。贤杰一心沟壑起，翕然歌颂在生民。
和行金堂峡思云顶
作者：吕陶
朝代：宋
体裁：七言绝句

山腰路转多临水，峡口天开又见山。疑是庆云曾结盖，故留仙境在人间。
和观瑞圣宫殿有感
作者：吕陶
朝代：宋
体裁：七言律诗

属车何日泛尘清，旧苑沈沈隔禁城。别殿未闻天跸响，华封常听宝鸾声。禽鱼欲遂灵台乐，燕雀终期大厦成。敢告冬官举常职，莫将池籞等閒轻。
和质夫运使大夫久旱喜雨长句
作者：吕陶
朝代：宋

六月阳初亢，三农否忽倾。
应祈由化力，蒙惠得欢声。
草木英华动，山川气象清。
石间看燕舞，池上觉蛙鸣。
水阔江尤渺，云浓夜未明。
逡巡烦暑薄，时序好风轻。
喜意知余润，忧心恐易晴。
秀园吟际适，丰野望中平。
勤有贤侯志，霖非旧史评。
不须穷造物，土俗但犂耕。
和质夫运使大夫久旱喜雨长句
作者：吕陶
朝代：宋

六月阳初亢，三农否忽倾。应祈由化力，蒙惠得欢声。草木英华动，山川气象清。石间看燕舞，池上觉蛙鸣。水阔江尤渺，云浓夜未明。逡巡烦暑薄，时序好风轻。喜意知馀润，忧心恐易晴。秀园吟际适，丰野望中平。勤有贤侯志，霖非旧史评。不须穷造物，土俗但犁耕。
和赏梅
作者：吕陶
朝代：宋
体裁：五言律诗

何处为真赏，芳园白玉英。春前挺仙质，物外得花名。雪月资閒淡，风霜与洁清。偏宜文字敛，嘉客尽诗成。
和赏申氏园海棠
作者：吕陶
朝代：宋

谁裁锦段碎文章，凭借春工便吐芳。
自是多花宜少叶，肯教仙格有凡香。
妆容试酒偏增丽，舞兴迎春拟作狂。
使幕县庭虽甲乙，更饶邻圃借余光。
和赏申氏园海棠
作者：吕陶
朝代：宋

谁裁锦段碎文章，凭借春工便吐芳。自是多花宜少叶，肯教仙格有凡香。妆容试酒偏增丽，舞兴迎春拟作狂。使幕县庭虽甲乙，更饶邻圃借馀光。
和运判孙圣微游大慈
作者：吕陶
朝代：宋

西州都会坤之维，地产礼羡人熙熙。朝庭念远勤抚养，欲壮心腹强四肢。精求守臣择使者，故有贤业堪依毗。导宣德泽广流派，讲举政教先本基。不容蠹弊长芽蘖，直欲赤子皆充肥。泰然一道遂无事，犴狱衰止文符希。燕閒何以度岁月，凭仗文酒相追随。过从僧舍尽幽邃，阅遍画手多神奇。因嗟唐人值丧乱，奔走至此常怀归。韬藏绝艺郁不发，壁间一扫穷精微。试登高阁凝望久，欲将远眼穷天涯。山扃水绕气象好，云晴日暖光阴移。信哉浮生巨河上，鼎势会以一足支。方今文轨庆混合，帝力何有民何知。长廊广屡数百载，留得风景资游嬉。清樽岂特具酬献，高论不废评是非。宦游此会亦难得，投笔一笑毫无疑。又为歌诗载盛事，更唱迭和犹埙篪。鄙夫幸尔陪雅集，怀抱芬馥兰与芝。天阍九重劳梦想，回首乡国空迟迟。
和运判孙圣微游大慈
作者：吕陶
朝代：宋

西州都会坤之维，地产豊羡人熙熙。
朝庭念远勤抚养，欲壮心腹强四肢。
精求守臣择使者，故有贤业堪依毗。
导宣德泽广流派，讲举政教先本基。
不容蠧弊长芽蘖，直欲赤子皆充肥。
泰然一道遂无事，犴狱衰止文符希。
燕閒何以度岁月，凭仗文酒相追随。
过从僧舍尽幽邃，阅徧画手多神奇。
因嗟唐人值丧乱，奔走至此常怀归。
韬藏绝艺鬰不发，壁间一扫穷精微。
试登高阁凝望久，欲将远眼穷天涯。
山扃水遶气象好，云晴日暖光阴移。
信哉浮生巨河上，鼎势会以一足支。
方今文轨庆混合，帝力何有民何知。
长廊广屡数百载，留得风景资游嬉。
清罇岂特具酬献，髙论不废评是非。
宦游此会亦难得，投笔一笑毫无疑。
又为歌诗载盛事，更唱迭和犹埙箎。
鄙夫幸尔陪雅集，怀抱芬馥兰与芝。
天阍九重劳梦想，回首乡国空迟迟。
和通判阎朝奉赏花四绝
作者：吕陶
朝代：宋

春来尊酒屡过从，万事无如一醉中。听唱欧公洛阳曲，今年花胜去年红。多年已分作衰翁，病眼看花似雾中。却谢东风无厚薄，芳心皆露十分红。田家僧舍有芳丛，竞折繁枝献座中。持语佳宾莫轻散，林稍犹见夕阳红。好花长是怯狂风，荣谢都来十日中。未过清明时节在，更须携酒觅残红。
和通判阎朝奉赏花四绝·其一
作者：吕陶
朝代：宋
体裁：七言绝句

春来尊酒屡过从，万事无如一醉中。听唱欧公洛阳曲，今年花胜去年红。
和通判阎朝奉赏花四绝·其三
作者：吕陶
朝代：宋
体裁：七言绝句

田家僧舍有芳丛，竞折繁枝献座中。持语佳宾莫轻散，林稍犹见夕阳红。
和通判阎朝奉赏花四绝·其二
作者：吕陶
朝代：宋
体裁：七言绝句

多年已分作衰翁，病眼看花似雾中。却谢东风无厚薄，芳心皆露十分红。
和通判阎朝奉赏花四绝·其四
作者：吕陶
朝代：宋
体裁：七言绝句

好花长是怯狂风，荣谢都来十日中。未过清明时节在，更须携酒觅残红。
和郄仲辅开化寺三首·其三
作者：吕陶
朝代：宋

烟岚深处几千重，难向丹靑写物容。
层阁试凭窥百里，函经慵读倚双松。
乔林乍响因秋籁，栖鸟频惊为晚钟。
莫笑下山犹怅望，浪仙平昔爱三峰。
和郄仲辅开化寺三首·其二
作者：吕陶
朝代：宋

目前尘坌最重重，乍见名山喜动容。
选胜道装堪着屐，谈禅麈柄亦挥松。
千寻急欲攀秋径，十里犹闻击午钟。
下得峦林又牵俗，特书归恨寄晴峰。
和郡斋即事
作者：吕陶
朝代：宋

表裏山河久镇绥，府无留事纵怀时。
自将远业更中外，不向荣涂计速迟。
冲谈本从天理得，安閒常有道心知。
元元未尽跻仁寿，日望登庸为审思。
和郡斋即事
作者：吕陶
朝代：宋

表里山河久镇绥，府无留事纵怀时。自将远业更中外，不向荣涂计速迟。冲谈本从天理得，安閒常有道心知。元元未尽跻仁寿，日望登庸为审思。
和郤仲辅开化寺三首
作者：吕陶
朝代：宋

寺在西山第几重，山僧相遇喜相容。寂无尘虑到禅室，瞥有秋声来野松。已恨夕阳催返辔，又过危磴听残钟。烟霞更约他时望，未必高怀负翠峰。目前尘坌最重重，乍见名山喜动容。选胜道装堪著屐，谈禅麈柄亦挥松。千寻急欲攀秋径，十里犹闻击午钟。下得峦林又牵俗，特书归恨寄晴峰。烟岚深处几千重，难向丹青写物容。层阁试凭窥百里，函经慵读倚双松。乔林乍响因秋籁，栖鸟频惊为晚钟。莫笑下山犹怅望，浪仙平昔爱三峰。
和郤仲辅开化寺三首·其一
作者：吕陶
朝代：宋
体裁：七言律诗

寺在西山第几重，山僧相遇喜相容。寂无尘虑到禅室，瞥有秋声来野松。已恨夕阳催返辔，又过危磴听残钟。烟霞更约他时望，未必高怀负翠峰。
和郤仲辅开化寺三首·其三
作者：吕陶
朝代：宋

烟岚深处几千重，难向丹青写物容。层阁试凭窥百里，函经慵读倚双松。乔林乍响因秋籁，栖鸟频惊为晚钟。莫笑下山犹怅望，浪仙平昔爱三峰。
和郤仲辅开化寺三首·其二
作者：吕陶
朝代：宋

目前尘坌最重重，乍见名山喜动容。选胜道装堪著屐，谈禅麈柄亦挥松。千寻急欲攀秋径，十里犹闻击午钟。下得峦林又牵俗，特书归恨寄晴峰。
和重九游柳溪
作者：吕陶
朝代：宋
体裁：七言律诗

西溪景物似江乡，无赖秋容到岸傍。胜事可怀樽酒乐，凄风浑减路尘香。半凋柳色犹垂带，欲冻泉源祗滥觞。会向明春重游览，春晖依旧倍舒长。
和重己晚菊三首
作者：吕陶
朝代：宋

众菊争开此独迟，已过重九见新枝。自甘化力均先后，不与春芳较盛衰。秀蕊渐繁微雨夜，清香终在早霜时。诗人未便移青眼，会有金樽是己知。花开虽晚莫嗟迟，落尽千葩发几枝。清露有恩殊未报，寒风无赖不能衰。幽芳自占三秋景，真赏堪同九日时。蝶少蜂愁人事别，餐英独有屈平知。仙翁培种一何迟，点缀黄金更满枝。秋色已高方秀茂，物华皆老未凋衰。几多俗客慵留意，无限妖花笑后时。独向风霜对松竹，洁清标格自相知。
和重己晚菊三首·其一
作者：吕陶
朝代：宋

众菊争开此独迟，已过重九见新枝。自甘化力均先后，不与春芳较盛衰。秀蕊渐繁微雨夜，清香终在早霜时。诗人未便移青眼，会有金樽是己知。
和重己晚菊三首·其一
作者：吕陶
朝代：宋

众菊争开此独迟，已过重九见新枝。
自甘化力均先后，不与春芳较盛衰。
秀蘂渐繁微雨夜，清香终在早霜时。
诗人未便移青眼，会有金樽是己知。
和重己晚菊三首·其三
作者：吕陶
朝代：宋
体裁：七言律诗

仙翁培种一何迟，点缀黄金更满枝。秋色已高方秀茂，物华皆老未凋衰。几多俗客慵留意，无限妖花笑后时。独向风霜对松竹，洁清标格自相知。
和重己晚菊三首·其二
作者：吕陶
朝代：宋
体裁：七言律诗

花开虽晚莫嗟迟，落尽千葩发几枝。清露有恩殊未报，寒风无赖不能衰。幽芳自占三秋景，真赏堪同九日时。蝶少蜂愁人事别，餐英独有屈平知。
和野轩答李着作见寄
作者：吕陶
朝代：宋

公居何事葺幽轩，客味萧条称养閒。
人笑规模犹物外，我怜风景胜花间。
秾林鬬影舒帷幕，浅溜余声杂佩环。
欲把郡图传向此，座中常得见岷山。
和野轩答李著作见寄
作者：吕陶
朝代：宋

公居何事葺幽轩，客味萧条称养閒。人笑规模犹物外，我怜风景胜花间。秾林斗影舒帷幕，浅溜馀声杂佩环。欲把郡图传向此，座中常得见岷山。
和闻蛩有感二首
作者：吕陶
朝代：宋

志士感幽寂，杜门临晚晴。流年无奈老，永夜有馀清。秋夏欲交处，古今皆此声。羁愁与离恨，为尔忽相并。思妇感离别，夕霖殊未晴。九秋消息近，千里梦魂清。续缕有深意，促机无缓声。寒衣远须寄，人去在幽并。
和闻蛩有感二首·其一
作者：吕陶
朝代：宋

志士感幽寂，杜门临晚晴。
流年无奈老，永夜有余清。
秋夏欲交处，古今皆此声。
羁愁与离恨，为尔忽相并。
和闻蛩有感二首·其一
作者：吕陶
朝代：宋

志士感幽寂，杜门临晚晴。流年无奈老，永夜有馀清。秋夏欲交处，古今皆此声。羁愁与离恨，为尔忽相并。
和闻蛩有感二首·其二
作者：吕陶
朝代：宋
体裁：五言律诗

思妇感离别，夕霖殊未晴。九秋消息近，千里梦魂清。续缕有深意，促机无缓声。寒衣远须寄，人去在幽并。
和陈图南安昌岩避暑诗二首
作者：吕陶
朝代：宋

石穴虚深宛似房，石形方稳亦如床。千年知是谁人隐，一郡除非此地凉。山外雨来烟色暝，林间风过药苗香。尘埃已断尤清寂，今日禅僧不上堂。岩前数步到幽房，岩里聊安息偃床。已得清风极潇洒，休弹白雪恐凄凉。平时地籁乘空发，何日天花坠雨香。三伏屡来君莫厌，流年背我去堂堂。
和陈图南安昌岩避暑诗二首·其一
作者：吕陶
朝代：宋

石穴虚深宛似房，石形方稳亦如床。千年知是谁人隐，一郡除非此地凉。山外雨来烟色暝，林间风过药苗香。尘埃已断尤清寂，今日禅僧不上堂。
和陈图南安昌岩避暑诗二首·其一
作者：吕陶
朝代：宋

石穴虚深宛似房，石形方穏亦如床。
千年知是谁人隐，一郡除非此地凉。
山外雨来烟色暝，林间风过药苗香。
尘埃已断尤清寂，今日禅僧不上堂。
和陈图南安昌岩避暑诗二首·其二
作者：吕陶
朝代：宋

岩前数步到幽房，岩裏聊安息偃床。
已得清风极潇洒，休弹白雪恐凄凉。
平时地籁乘空发，何日天花坠雨香。
三伏屡来君莫厌，流年背我去堂堂。
和陈图南安昌岩避暑诗二首·其二
作者：吕陶
朝代：宋

岩前数步到幽房，岩里聊安息偃床。已得清风极潇洒，休弹白雪恐凄凉。平时地籁乘空发，何日天花坠雨香。三伏屡来君莫厌，流年背我去堂堂。
和陈图南州学石柱题名之作三首
作者：吕陶
朝代：宋

方柱镌题谁厌频，三年还见一番新。姓名已载推前达，行列犹虚待后人。清世云霄如坦道，壮夫思虑惜青春。琼瑶定得连城价，至鉴从来不贵珉。雁塔题名故事存，泮宫镌柱又增新。十行诏下方求士，千佛经中定有人。锦绣燐斌涪水画，风雷变化集英春。公卿皆向此途出，岂待区区佩瓀珉。匠氏磨砻用力勤，先生序引亦清新。尺书已报泥金帖，丹字仍题衣锦人。桂籍共誇亨有路，泮林无倦诵于春。东川素与西川敌，又见荣名上翠珉。
和陈图南州学石柱题名之作三首·其一
作者：吕陶
朝代：宋
体裁：七言律诗

方柱镌题谁厌频，三年还见一番新。姓名已载推前达，行列犹虚待后人。清世云霄如坦道，壮夫思虑惜青春。琼瑶定得连城价，至鉴从来不贵珉。
和陈图南州学石柱题名之作三首·其三
作者：吕陶
朝代：宋

匠氏磨砻用力勤，先生序引亦清新。
尺书已报泥金帖，丹字仍题衣锦人。
桂籍共夸亨有路，泮林无倦诵于春。
东川素与西川敌，又见荣名上翠珉。
和陈图南州学石柱题名之作三首·其三
作者：吕陶
朝代：宋

匠氏磨砻用力勤，先生序引亦清新。尺书已报泥金帖，丹字仍题衣锦人。桂籍共誇亨有路，泮林无倦诵于春。东川素与西川敌，又见荣名上翠珉。
和陈图南州学石柱题名之作三首·其二
作者：吕陶
朝代：宋

雁塔题名故事存，泮宫镌柱又增新。十行诏下方求士，千佛经中定有人。锦绣燐斌涪水画，风雷变化集英春。公卿皆向此途出，岂待区区佩瓀珉。
和陈图南州学石柱题名之作三首·其二
作者：吕陶
朝代：宋

鴈塔题名故事存，泮宫镌柱又增新。
十行诏下方求士，千佛经中定有人。
锦绣燐斌涪水画，风雷变化集英春。
公卿皆向此途出，岂待区区佩瓀珉。
和陈长茜休致二首
作者：吕陶
朝代：宋

惜君有高才，舒卷莫非道。趋时忽倦游，谢事不待老。私谋惟恐晚，公论叹其早。平生恬淡怀，忧恨未尝抱。白日由此闲，红尘洒然少。鼓棹勿迟迟，湘川秋色好。进取虽系时，退藏亦在道。傥与志不会，须惜流年老。不知笑君拙，知者羡君早。知与不知间，恶在惬予抱。得无钧石重，失乃锱铢少。明镜洗无心，向谁论丑好。
和陈长茜休致二首·其二
作者：吕陶
朝代：宋

进取虽系时，退藏亦在道。傥与志不会，须惜流年老。不知笑君拙，知者羡君早。知与不知间，恶在惬予抱。得无钧石重，失乃锱铢少。明镜洗无心，向谁论丑好。
和陈长蒨休致二首·其一
作者：吕陶
朝代：宋
体裁：古风

惜君有高才，舒卷莫非道。趋时忽倦游，谢事不待老。私谋惟恐晚，公论叹其早。平生恬淡怀，忧恨未尝抱。白日由此闲，红尘洒然少。鼓棹勿迟迟，湘川秋色好。
和陈长蒨休致二首·其二
作者：吕陶
朝代：宋

进取虽繫时，退藏亦在道。
傥与志不会，须惜流年老。
不知笑君拙，知者羡君早。
知与不知间，恶在惬予抱。
得无钧石重，失乃锱铢少。
明镜洗无心，向谁论丑好。
和静之登乐俗亭
作者：吕陶
朝代：宋
体裁：七言律诗

亭下寒流碧似天，亭边疏柳尚婵娟。山林隐隐岷峰出，江路超超楚峡连。对景宛然开画幅，放怀宜此醉金船。嗟予望极终留恨，千里浓云与淡烟。
和鹿鸣燕进士二首
作者：吕陶
朝代：宋

石室宏开化二川，文场今岁不遗贤。莺凭暖律方迁木，鹤遇祥云必到天。随贡充庭知有路，乘风破浪去如船。龙墀唱第程涂近，应在春馀数日前。里有宾兴方启燕，诗称乐育愿升歌。英才尽向师门出，贵器须凭匠手磋。泽射定誇杨叶箭，乡衣便促锦机梭。诸生大捷诸公赐，先纪王勋后战多。
和鹿鸣燕进士二首·其一
作者：吕陶
朝代：宋

石室宏开化二川，文场今岁不遗贤。
莺凭暖律方迁木，鹤遇祥云必到天。
随贡充庭知有路，乘风破浪去如船。
龙墀唱第程涂近，应在春余数日前。
和鹿鸣燕进士二首·其一
作者：吕陶
朝代：宋

石室宏开化二川，文场今岁不遗贤。莺凭暖律方迁木，鹤遇祥云必到天。随贡充庭知有路，乘风破浪去如船。龙墀唱第程涂近，应在春馀数日前。
和鹿鸣燕进士二首·其二
作者：吕陶
朝代：宋

里有宾兴方启燕，诗称乐育愿升歌。
英才尽向师门出，贵器须凭匠手磋。
泽射定夸杨叶箭，乡衣便促锦机梭。
诸生大捷诸公赐，先纪王勋后战多。
和鹿鸣燕进士二首·其二
作者：吕陶
朝代：宋

里有宾兴方启燕，诗称乐育愿升歌。英才尽向师门出，贵器须凭匠手磋。泽射定誇杨叶箭，乡衣便促锦机梭。诸生大捷诸公赐，先纪王勋后战多。
和黄夷仲雅安杂诗
作者：吕陶
朝代：宋
体裁：五言律诗

地产行将竭，人言信不讹。锥刀名已甚，骨髓病尤多。汉诏十行札，汤仁三面罗。山翁也欢喜，屡舞欲婆娑。
喜文通西归
作者：吕陶
朝代：宋

毎记江头举别觞，别来如昨几炎凉。
年华莫问当时水，鬓髪皆添近日霜。
伏枥已甘常蹭蹬，凌云犹滞远翱翔。
羡君标韵终萧洒，恰是花开到故乡。
喜文通西归
作者：吕陶
朝代：宋

每记江头举别觞，别来如昨几炎凉。年华莫问当时水，鬓发皆添近日霜。伏枥已甘常蹭蹬，凌云犹滞远翱翔。羡君标韵终萧洒，恰是花开到故乡。
喻延平挽词
作者：吕陶
朝代：宋
体裁：五言律诗

雍睦传家本，诗书教子心。平生潜德在，他日漏泉深。往事铭幽石，新阡长茂林。孝思何以慰，章句尽悲音。
喻明仲自成都宪使领漕湖北
作者：吕陶
朝代：宋

荆楚旬宣盛事夸，十年重復赋皇华。
更弦已见调疏越，切玉犹须试镆鎁。
随手春风飘塞下，迴头膏雨润天涯。
亲闻父老慇懃说，沟壑沾恩数百家。
喻明仲自成都宪使领漕湖北
作者：吕陶
朝代：宋

荆楚旬宣盛事誇，十年重复赋皇华。更弦已见调疏越，切玉犹须试镆铘。随手春风飘塞下，回头膏雨润天涯。亲闻父老慇勤说，沟壑沾恩数百家。
嘉州陆氏涵秀楼
作者：吕陶
朝代：宋
体裁：五言律诗

胜地林泉近，层楹物象閒。野平秋璋列，天阔暮云还。快目登临外，栖心啸傲閒。羡君谈雅概，持语寄江山。
城西龙祠二首
作者：吕陶
朝代：宋

市桥官柳翠阴垂，路向西郊驻彩旂。故事每从遐俗尚，清欢又送晚春归。留连野色迟迟去，珍惜年华苒苒飞。老杜有诗殊有味，风光流转莫相违。林密溪寒锦浦西，千年灵宇旧凭依。竹村迎路堪行乐，麦垄连云已应祈。诗将早从吟社去，游人暮到醉乡归。隼旟莫倦徘徊久，化日舒长未夕辉。
城西龙祠二首·其一
作者：吕陶
朝代：宋

市桥官柳翠阴垂，路向西郊驻彩旂。故事每从遐俗尚，清欢又送晚春归。留连野色迟迟去，珍惜年华苒苒飞。老杜有诗殊有味，风光流转莫相违。
城西龙祠二首·其一
作者：吕陶
朝代：宋

市桥官柳翠阴垂，路嚮西郊驻彩旗。
故事毎从遐俗尚，清欢又送晚春归。
留连野色迟迟去，珍惜年华苒苒飞。
老杜有诗殊有味，风光流转莫相违。
城西龙祠二首·其二
作者：吕陶
朝代：宋
体裁：七言律诗

林密溪寒锦浦西，千年灵宇旧凭依。竹村迎路堪行乐，麦垄连云已应祈。诗将早从吟社去，游人暮到醉乡归。隼旟莫倦徘徊久，化日舒长未夕辉。
多日牵俗阙西溪之游和友人来韵
作者：吕陶
朝代：宋
体裁：七言律诗

西溪流水正涓涓，彷佛江村种稻田。弱枊依风徒自困，晚花经雨更谁怜。已知荣谢椿如槿，莫问飞潜鱼与鸢。结得胜游须尽兴，醉乡岐路在傍边。
大享肆赦府帅赋诗次其韵
作者：吕陶
朝代：宋
体裁：七言律诗

运际重熙讲克禋，祖宗严配答慈仁。典章备物该三代，殿宝殊名应五辰。早岁侍祠曾受嘏，外方留镇屡颁春。皇恩更远皆宣布，自此祥风起八垠。
奉和胡右丞视学所赋
作者：吕陶
朝代：宋

成都学最古，肇自西汉时。
寥寥千余载，间有或盛衰。
庆历始下诏，四方如响随。
良哉乐安伯，治体由本基。
远模类文翁，故事循鲁僖。
课试月为度，讲解日有规。
教育犹父兄，片言不迩遗。
学子五百人，弦诵何仪仪。
陶成礼义俗，大变西南维。
距此已一世，继者贤其谁。
胡公庙堂老，天子深倚毗。
下车急先务，劝学为之师。
时异心则同，两哲吹埙箎。
作诗遗诸生，字字皆典彛。
近欲美材成，远使纯风熙。
砻石建巨堂，竖柱不復欹。
九经满四壁，高下相支持。
首尾传注完，粲然日星垂。
斯经与斯堂，天下难等夷。
度地得胜势，西隅敞高扉。
气象自宏显，出门见通逵。
嘉木种千本，敷阴接春晖。
人将不剪伐，异日甘棠枝。
贱子昔在泮，执经趋綘帷。
尝闻先生训，敢告多士知。
读书有本统，宜先穷是非。
微言率简易，众说殊支离。
详观圣贤迹，于我犹蓍龟。
不独事辞章，华葩竞葳蕤。
岂徒换爵禄，称谓生光辉。
立已如远游，纵横亦多岐。
取舍各异辙，义利难两驰。
一足少蹭蹬，终身陷污卑。
君子与小人，古今不同归。
勉哉笃志操，行副公所期。
奉和胡右丞视学所赋
作者：吕陶
朝代：宋

成都学最古，肇自西汉时。寥寥千馀载，间有或盛衰。庆历始下诏，四方如响随。良哉乐安伯，治体由本基。远模类文翁，故事循鲁僖。课试月为度，讲解日有规。教育犹父兄，片言不迩遗。学子五百人，弦诵何仪仪。陶成礼义俗，大变西南维。距此已一世，继者贤其谁。胡公庙堂老，天子深倚毗。下车急先务，劝学为之师。时异心则同，两哲吹埙篪。作诗遗诸生，字字皆典彝。近欲美材成，远使纯风熙。砻石建巨堂，竖柱不复攲。九经满四壁，高下相支持。首尾传注完，粲然日星垂。斯经与斯堂，天下难等夷。度地得胜势，西隅敞高扉。气象自宏显，出门见通逵。嘉木种千本，敷阴接春晖。人将不剪伐，异日甘棠枝。贱子昔在泮，执经趋绛帷。尝闻先生训，敢告多士知。读书有本统，宜先穷是非。微言率简易，众说殊支离。详观圣贤迹，于我犹蓍龟。不独事辞章，华葩竞葳蕤。岂徒换爵禄，称谓生光辉。立已如远游，纵横亦多岐。取舍各异辙，义利难两驰。一足少蹭蹬，终身陷污卑。君子与小人，古今不同归。勉哉笃志操，行副公所期。
奉寄单州太守王圣钦
作者：吕陶
朝代：宋

昔尝请郡归东川，衰迟幸会使者贤。开诚论议简条目，一境草木沾春妍。公斋清暇弄诗笔，更唱迭和多长篇。岁礼民乐尚蚕市，撼罍斗鼓殊喧阗。东山西寺颇壮观，饮帐或在山之巅。踏青摸石循故事，浣花亦仿成都船。相从对酒每一笑，聊与远俗同欣然。北岩石穴广似洞，疑是古昔栖神仙。火云烧空赤日猛，及到此地如冰渊。清风满怀兴未尽，四望晚景增留连。平生宦游此最适，不觉弦晦相推迁。邮筒忽报谪书至，君命严重敢不虔。试思衡岳询远近，里堠去蜀凡八千。苍黄去郡别我友，一意调琴中断弦。回首乡邦止数驿，欲顷血泪辞松阡。藩候迫逐仓使促，争向坠羽誇鸣弦。天恩旷汤置不问，投放裔土惩其愆。阖门良贱三百指，孤舟一叶何翩翩。瞿唐滟滪遍涉历，内讼过咎归之天。洞庭阻浅辄三夕，怒风急两声相喧。此身恐污盗贼刃，不尔定沾蛟鳄涎。偶逢渔艇相援济，稍觉神观来归还。长沙既下尤怪骇，半夜雷雹如烹煎。桅倾缆断船脊折，四十馀里中流漩。舟人恐惧难致力，儿孙顾我皆泪涟。尝闻死生有定所，顷刻由此归重泉。东方渐明浪渐息，忽造平岸逃危颠。胸中悲愁虽未艾，分外岁月疑少延。寓居衡阳味亦恶，地接炎荒风气偏。每逢三伏如坐甑，突焰已炽犹吹煽。是时回禄得乘便，取次薰灼须及椽。回环四顾求避计，往往啜食不下咽。深冬屡见温瘴起，洒作昏雾飘为烟。勇夫壮士尚抱疾，嗟我衰惫何由痊。雀罗当门人迹少，宾榻不解尘生毡。难希杜甫遣秋兴，易学边韶贪昼眠。碧湘万顷望不尽，青岳数峰高莫攀。江山信不与人事，日送佳景来目前。长腰缩项兼二美，早晚尝稻时差鳊。浮生一饱亦已足，下箸何必求腥膻。亲朋书问寂绝久，杳似隔世冯谁传。平居分义重胶漆，一旦争敢通寒暄。匪惟物态尚流薄，抑恐罪戾相攀缘。古之交情贵贱见，而况利害生其间。君乎存守异于是，特特万里邮华笺。穷通傥来极慰勉，疾疢愈否深哀怜。高标岂为霜雪减，雅操诚如金石坚。羡君高堂有慈母，寿发鬈腻犹垂肩。綵衣趋庭奉燕喜，玉盘洁膳罗珍鲜。复有佳儿富文史，阔步直登英俊躔。行闻清庙献雅乐，伯仲交奏篪与埙。事亲教子两如意，此外纷纷乌足言。君在山东我剑外，一书往返须经年。馀生再会谅难必，我往应在君之先。作诗寄君重感慨，交道多阙君能全。子孙他日有显者，勿以衰门相弃捐。
奉寄单州太守王圣钦
作者：吕陶
朝代：宋

昔尝请郡归东川，衰迟幸会使者贤。
开诚论议简条目，一境草木沾春妍。
公斋清暇弄诗笔，更唱迭和多长篇。
岁豊民乐尚蚕市，撼罍鬬鼓殊喧阗。
东山西寺颇壮观，饮帐或在山之巅。
踏青摸石循故事，浣花亦仿成都船。
相从对酒毎一笑，聊与远俗同欣然。
北岩石穴广似洞，疑是古昔栖神仙。
火云烧空赤日猛，及到此地如冰渊。
清风满怀兴未尽，四望晚景增留连。
平生宦游此最适，不觉弦晦相推迁。
邮筒忽报谪书至，君命严重敢不虔。
试思衡岳询远近，里堠去蜀凡八千。
苍黄去郡别我友，一意调琴中断弦。
回首乡邦止数驿，欲顷血泪辞松阡。
藩候迫逐仓使促，争向坠羽夸鸣弦。
天恩旷漡置不问，投放裔土惩其愆。
阖门良贱三百指，孤舟一叶何翩翩。
瞿唐灔滪遍涉历，内讼过咎归之天。
洞庭阻浅輙三夕，怒风急两声相喧。
此身恐污盗贼刃，不尔定沾蛟鳄涎。
偶逢渔艇相援济，稍觉神观来归还。
长沙既下尤怪骇，半夜雷雹如烹煎。
桅倾缆断船脊折，四十余里中流漩。
舟人恐惧难致力，儿孙顾我皆泪涟。
尝闻死生有定所，顷刻由此归重泉。
东方渐明浪渐息，忽造平岸逃危颠。
胸中悲愁虽未艾，分外岁月疑少延。
寓居衡阳味亦恶，地接炎荒风气偏。
毎逢三伏如坐甑，突焰已炽犹吹煽。
是时回禄得乘便，取次熏灼须及椽。
回环四顾求避计，往往啜食不下咽。
深冬屡见温瘴起，洒作昏雾飘为烟。
勇夫壮士尚抱疾，嗟我衰惫何由痊。
雀罗当门人迹少，宾榻不解尘生毡。
难希杜甫遣秋兴，易学边韶贪昼眠。
碧湘万顷望不尽，青岳数峰高莫攀。
江山信不与人事，日送佳景来目前。
长腰缩项兼二美，早晚尝稻时差鳊。
浮生一饱亦已足，下筯何必求腥羶。
亲朋书问寂绝久，杳似隔世冯谁传。
平居分义重胶漆，一旦争敢通寒暄。
匪惟物态尚流薄，抑恐罪戾相攀缘。
古之交情贵贱见，而况利害生其间。
君乎存守异于是，特特万里邮华笺。
穷通傥来极慰勉，疾疢愈否深哀怜。
高标岂为霜雪减，雅操诚如金石坚。
羡君高堂有慈母，寿髪鬈腻犹垂肩。
綵衣趋庭奉燕喜，玉盘洁膳罗珍鲜。
復有佳儿富文史，阔步直登英俊躔。
行闻清庙献雅乐，伯仲交奏箎与埙。
事亲教子两如意，此外纷纷乌足言。
君在山东我剑外，一书往返须经年。
余生再会谅难必，我往应在君之先。
作诗寄君重感慨，交道多阙君能全。
子孙他日有显者，勿以衰门相弃捐。
奉诏决狱过左绵见民间祷雨甚勤次龙安夜闻霈洒黎明测润及五六寸询诸父老未满其意马上口占
作者：吕陶
朝代：宋

雨气收未尽，山巅云又飞。一犁犹有望，十日莫相违。野垄忙耕耨，雩坛罢祷祈。谁知好生德，岁岁及圜扉。
奉诏决狱过左绵见民间祷雨甚勤次龙安夜闻霈洒黎明测润及五六寸询诸父老未满其意马上口占
作者：吕陶
朝代：宋

雨气收未尽，山巓云又飞。
一犂犹有望，十日莫相违。
野壠忙耕耨，雩坛罢祷祈。
谁知好生德，岁岁及圜扉。
子进舍人北归过衡阳累曰会话粗释暌间之念复辱佳章存慰衰朽辄次韵以谢
作者：吕陶
朝代：宋

昔年词掖与君逢，今日天涯白发翁。赖有江山供晚景，未先蒲柳困西风。归心已适三川外，高论仍陪一笑中。深幸未寒交道在，非徒清句及衰穷。
子进舍人北归过衡阳累曰会话粗释暌间之念復辱佳章存慰衰朽辄次韵以谢
作者：吕陶
朝代：宋

昔年词掖与君逢，今日天涯白髪翁。
赖有江山供晚景，未先蒲桞困西风。
归心已适三川外，髙论仍倍一笑中。
深幸未寒交道在，非徒清句及衰穷。
宇文士及
作者：吕陶
朝代：宋

象床金埒极豪华，出入隋唐似一家。
自古圣君须远佞，禁中佳木不须夸。
宇文士及
作者：吕陶
朝代：宋

象床金埒极豪华，出入隋唐似一家。自古圣君须远佞，禁中佳木不须誇。
宋太傅挽词
作者：吕陶
朝代：宋

福寿无余恨，哀荣莫拟伦。
素风传几世，纯行见终身。
簪绂方优礼，星霜已古人。
旧松高百尺，归祔想宁神。
宋太傅挽词
作者：吕陶
朝代：宋

福寿无馀恨，哀荣莫拟伦。素风传几世，纯行见终身。簪绂方优礼，星霜已古人。旧松高百尺，归祔想宁神。
官舍东偏海棠开最晚落亦后时以诗嘲之
作者：吕陶
朝代：宋
体裁：七言律诗

花到春深半已过，此花犹见满枝柯。传来芳信虽为晚，占得韶光却是多。爱惜锦文愁雨急，留连妆脸笑风和。后先荣谢人休问，且伴樽前一醉歌。
寄句辅元
作者：吕陶
朝代：宋
体裁：五言律诗

普州公事少，太守读书多。见得是非尽，无如今古何。老怀惊岁月，冷梦到云萝。郡下有佳士，几人陪咏歌。
寄周才叔
作者：吕陶
朝代：宋

天涯羁宦落蓬蒿，漫说平时器业高。寒暖所逢皆物理，悲欢相较只秋毫。徒嗟壮士难行己，懒学风人便著骚。乐道养閒俱可羡，念君清谊甚魂劳。
寄周才叔
作者：吕陶
朝代：宋

天涯羁宦落蓬蒿，漫说平时器业髙。
寒暖所逢皆物理，悲欢相较只秋毫。
徒嗟壮士难行己，懒学风人便着骚。
乐道养閒俱可羡，念君清谊甚魂劳。
寄唐君益
作者：吕陶
朝代：宋

秋日晴如春日迟，山间水际尽光辉。
江湖顿减骚人咏，父老争夸太守归。
岁晚莫惊松易叶，时来又见锦为衣。
门前行马虽崇峻，应许衰翁一叩扉。
寄唐君益
作者：吕陶
朝代：宋

秋日晴如春日迟，山间水际尽光辉。江湖顿减骚人咏，父老争誇太守归。岁晚莫惊松易叶，时来又见锦为衣。门前行马虽崇峻，应许衰翁一叩扉。
寄广汉周思道
作者：吕陶
朝代：宋

雁桥古郡诚佳绝，熊轼名郎暂镇临。雨满郊原千里润，春归台榭百花深。将迎意味烦清燕，閒暇工夫属静吟。若诧湖亭风物好，西邻犹有不平心。
寄广汉周思道
作者：吕陶
朝代：宋

鴈桥古郡诚佳绝，熊轼名郎暂镇临。
雨满郊原千里润，春归台榭百花深。
将迎意味烦清燕，閒暇工夫属静吟。
若诧湖亭风物好，西邻犹有不平心。
寄新宁黎叔茜
作者：吕陶
朝代：宋

平日论交重久要，每怀高谊寸心摇。君恩最是忧民社，吏隐偏宜远市朝。谆诲伫闻流尺素，嘉篇频为寄琼瑶。笑言契阔劳生甚，别后堪嗟壮气消。
寄新宁黎叔蒨
作者：吕陶
朝代：宋

平日论交重久要，毎怀髙谊寸心摇。
君恩最是忧民社，吏隐偏宜远市朝。
谆诲伫闻流尺素，嘉篇频为寄琼瑶。
笑言契阔劳生甚，别后堪嗟壮气消。
寄眉守黎希声
作者：吕陶
朝代：宋
体裁：七言律诗

千骑骎骎出锦城，乡人翘首望先生。二年为郡应须乐，数日游山已快晴。泉石有谁陪道话，云霞无限惬诗情。红尘拂袂良朋少，时向西风愿寄声。
寄花广汉守倅
作者：吕陶
朝代：宋

地产名花敢自珍，百枝聊且寄强邻。分将雨后千金色，添得樽前一日春。檀板屡歌凭侍女，玉簪齐插奉嘉宾。明年红烂还驰去，惟恐流光老却人。
寄花广汉守倅
作者：吕陶
朝代：宋

地产名花敢自珍，百枝聊且寄强邻。
分将雨后千金色，添得罇前一日春。
檀板屡歌凭侍女，玉簪齐插奉嘉宾。
明年红烂还驰去，惟恐流光老却人。
寄题丹棱李令野亭
作者：吕陶
朝代：宋
体裁：古风

前山翠光凝，后圃秾秀合。惜此众景会，聊以一亭纳。地势得高爽，人情远嚣杂。纵怀百虑清，极望四远匝。风行讼牒简，昼永县扉阖。居常玩文史，间亦理杯榼。雅趣适安静，嘉章属酬答。门外有通衢，华轮正腾踏。
寄题洋川与可学士公园十七首 其三 荻浦
作者：吕陶
朝代：宋

叶底留残雨，丛边泊小舟。夜声才索索，应是报新秋。
寄题洋川与可学士公园十七首 其六 灙泉亭
作者：吕陶
朝代：宋

灙泉涓涓流，可鉴毛发影。渊源既澄清，到处是佳景。
寄题洋川与可学士公园十七首 其十七 金橙径
作者：吕陶
朝代：宋

橙色似黄金，佳名最为贵。一腹饱秋霜，尝之有馀味。
寄题洋川与可学士公园十七首·书轩
作者：吕陶
朝代：宋
体裁：五言绝句

隐几坐幽轩，幽怀日疆慱。黄卷有圣贤，几人知此乐。
寄题洋川与可学士公园十七首·寒芦港
作者：吕陶
朝代：宋
体裁：五言绝句

悠悠江湖思，扰扰声名累。溪上见芦花，宁无慊然意。
寄题洋川与可学士公园十七首·横湖
作者：吕陶
朝代：宋
体裁：五言绝句

极望渺无际，悠然澄碧波。清风与明月，此处得之多。
寄题洋川与可学士公园十七首·涵虚亭
作者：吕陶
朝代：宋
体裁：五言绝句

亭如主人心，中虚见诸外。回环四顾间，殊无一毫碍。
寄题洋川与可学士公园十七首·湖桥
作者：吕陶
朝代：宋
体裁：五言绝句

湖中少尘氛，事外得野趣。日日过桥来，迟留不能去。
寄题洋川与可学士公园十七首·湖桥
作者：吕陶
朝代：宋

湖中少尘氛，事外得野趣。日日过桥来，迟留不能去。极望渺无际，悠然澄碧波。清风与明月，此处得之多。叶底留残雨，丛边泊小舟。夜声才索索，应是报新秋。水际柔枝倒，霜前晚穗红。野禽来泊此，浑是画图中。亭如主人心，中虚见诸外。回环四顾间，殊无一毫碍。灙泉涓涓流，可鉴毛发影。渊源既澄清，到处是佳景。春早花方绽，朝寒露未晞。可怜蜂与蝶，已去逐芳菲。风来绿衣摇，雨罢青烟罩。隐隐夕阳间，渔人理归棹。野亭傍幽溪，从此过溪去。平日已忘机，沙鸥何必惧。山阴已陈迹，此乐终如何。酒船深不碍，去住少风波。开轩向芙蓉，红绿如捧拥。游鱼定相忘，时见花光动。隐几坐幽轩，幽怀日疆慱。黄卷有圣贤，几人知此乐。琼瑰露华英，绿幄相芘覆。几度得风清，真香到襟袖。汉川如渭川，千亩尽修竹。疑此是芝田，年年生碧玉。悠悠江湖思，扰扰声名累。溪上见芦花，宁无慊然意。耕锄事勤苦，赋敛少驱逼。终日掩柴荆，何尝知帝力。橙色似黄金，佳名最为贵。一腹饱秋霜，尝之有馀味。
寄题洋川与可学士公园十七首·溪光亭
作者：吕陶
朝代：宋
体裁：五言绝句

风来绿衣摇，雨罢青烟罩。隐隐夕阳间，渔人理归棹。
寄题洋川与可学士公园十七首·灙泉亭
作者：吕陶
朝代：宋

灙泉涓涓流，可鍳毛髪影。
渊源既澄清，到处是佳景。
寄题洋川与可学士公园十七首·篔筜谷
作者：吕陶
朝代：宋
体裁：五言绝句

汉川如渭川，千亩尽修竹。疑此是芝田，年年生碧玉。
寄题洋川与可学士公园十七首·荻浦
作者：吕陶
朝代：宋

叶底留残雨，丛边泊小舟。
夜声纔索索，应是报新秋。
寄题洋川与可学士公园十七首·荼䕷洞
作者：吕陶
朝代：宋
体裁：五言绝句

琼瑰露华英，绿幄相芘覆。几度得风清，真香到襟袖。
寄题洋川与可学士公园十七首·菡萏轩
作者：吕陶
朝代：宋
体裁：五言绝句

开轩向芙蓉，红绿如捧拥。游鱼定相忘，时见花光动。
寄题洋川与可学士公园十七首·蓼屿
作者：吕陶
朝代：宋
体裁：五言绝句

水际柔枝倒，霜前晚穗红。野禽来泊此，浑是画图中。
寄题洋川与可学士公园十七首·褉亭
作者：吕陶
朝代：宋
体裁：五言绝句

山阴已陈迹，此乐终如何。酒船深不碍，去住少风波。
寄题洋川与可学士公园十七首·过溪亭
作者：吕陶
朝代：宋
体裁：五言绝句

野亭傍幽溪，从此过溪去。平日已忘机，沙鸥何必惧。
寄题洋川与可学士公园十七首·野人庐
作者：吕陶
朝代：宋
体裁：五言绝句

耕锄事勤苦，赋敛少驱逼。终日掩柴荆，何尝知帝力。
寄题洋川与可学士公园十七首·金橙径
作者：吕陶
朝代：宋

橙色似黄金，佳名最为贵。
一腹饱秋霜，尝之有余味。
寄题洋川与可学士公园十七首·露香亭
作者：吕陶
朝代：宋
体裁：五言绝句

春早花方绽，朝寒露未晞。可怜蜂与蝶，已去逐芳菲。
寒贪
作者：吕陶
朝代：宋

新火乘时焰已燃，寒云收尽晚晴天。欣逢佳节游花圃，独欠诗人泛酒船。南亩如云铺秀色，西楼照日起祥烟。传闻里巷嬉游俗，尽说礼年胜去年。
寒贪
作者：吕陶
朝代：宋

新火乘时焰已燃，寒云收尽晚晴天。
欣逢佳节游花圃，独欠诗人泛酒船。
南亩如云铺秀色，西楼照日起祥烟。
传闻里巷嬉游俗，尽说豊年胜去年。
寓意
作者：吕陶
朝代：宋

夕阳芳草自天涯，倦客何须感物华。无计可能逃世网，有心刚欲慕诗家。将烹谁惜能鸣雁，安足翻成强画蛇。白发渐多瞳渐翳，少年相见莫揄揶。
寓意
作者：吕陶
朝代：宋

夕阳芳草自天涯，倦客何须感物华。
无计可能逃世网，有心刚欲慕诗家。
将烹谁惜能鸣鴈，安足翻成强画蛇。
白髪渐多瞳渐翳，少年相见莫揄揶。
岁除前五日独往黎氏园见梅花盛发
作者：吕陶
朝代：宋
体裁：五言律诗

惨淡岁将暮，烟村忽见梅。年光背我去，春色为谁开。半日凭轩槛，无人共酒杯。芳标深可惜，聊作看花回。
岷峨王高士赍牟中秘墨帖来求跋自言能护真气鍊大丹罹兵祸而辍同辈有志于斯事者皆然又言老人村凡二三百岁者亦皆死于兵嗟夫兵之祸生灵甚矣祸蜀则尤惨祸及高士更不轻矣遂为之赋诗
作者：吕陶
朝代：宋

道人少日鍊神形，兵祸俄乘竟不成。欠为黄庭判一死，所酬丹事又三生。眼看残尽鸡窠老，胆破宁寒犬舐盟。豹养虎攻嗟尔似，却求翰墨作虚名。
岷峨王髙士赍牟中秘墨帖来求跋自言能护真气炼大丹罹兵祸而辍同辈有志于斯事者皆然又言老人村凡二三百岁者亦皆死于兵嗟夫兵之祸生灵甚矣祸蜀则尤惨祸及髙士更不轻矣遂为之赋诗
作者：吕陶
朝代：宋

道人少日炼神形，兵祸俄乘竟不成。
欠为黄庭判一死，所酬丹事又三生。
眼看残尽鸡窠老，胆破宁寒犬舐盟。
豹养虎攻嗟尔似，却求翰墨作虚名。
己卯冬至后
作者：吕陶
朝代：宋

月律潜萌斗柄移，阳和气象等闲知。五云已验天心顺，一刻先添日脚迟。燕雁待时思北向，岭梅乘暖发南枝。人人尽有春台兴，料得东风不失期。
己夘冬至后
作者：吕陶
朝代：宋

月律潜萌斗柄移，阳和气象等闲知。
五云已验天心顺，一刻先添日脚迟。
燕雁待时思北嚮，岭梅乘暖发南枝。
人人尽有春台兴，料得东风不失期。
席上咏金橘
作者：吕陶
朝代：宋

江南种橘繁如秔，尔今独以金为名。
岂非彼俗甚珍惜，谓其可比百炼精。
千头尽帯秋色老，一腹皆饱晨霜清。
初筵特此献磊落，满座不觉窥光晶。
宝肆豪华竸相胜，玛瑙散入雕盘盈。
珠庭变化望已久，仙丹忽向洪炉成。
试侵香润擘圆粒，齿牙滴沥沾冰琼。
自怜孤根出远土，得并众果亲杯觥。
赤心可耻不嗤枣，虚表无用安须橙。
辛酸甘苦各存味，赖有知者加题评。
席上咏金橘
作者：吕陶
朝代：宋

江南种橘繁如粳，尔今独以金为名。岂非彼俗甚珍惜，谓其可比百鍊精。千头尽带秋色老，一腹皆饱晨霜清。初筵特此献磊落，满座不觉窥光晶。宝肆豪华竞相胜，玛瑙散入雕盘盈。珠庭变化望已久，仙丹忽向洪炉成。试侵香润擘圆粒，齿牙滴沥沾冰琼。自怜孤根出远土，得并众果亲杯觥。赤心可耻不嗤枣，虚表无用安须橙。辛酸甘苦各存味，赖有知者加题评。
广安鹿呜燕送诸进士
作者：吕陶
朝代：宋
体裁：七言律诗

文章得隽自雄飞，平地青云有路岐。劝驾寂寥惭汉诏，升歌彷佛见周诗。九秋烟雨登临日，三月风雷变化时。回首不须题竞渡，锦标争胜已先知。
广济寺
作者：吕陶
朝代：宋

十年佛迹留于此，屈指山门皆所无。今日清诗重褒述，禅林又复有犀渠。
广济寺
作者：吕陶
朝代：宋

十年佛迹留于此，屈指山门皆所无。
今日清诗重褒述，禅林又復有犀渠。
庚申四月六日马上口占
作者：吕陶
朝代：宋
体裁：七言绝句

圣皇恩重恤狂愚，待罪山城岁已踰。更入西门三百度，便须跨马上成都。
廨舍之北有海棠二本惜非其地移植庭前呈晦甫同年博士
作者：吕陶
朝代：宋

何事当庭植海棠，欲乘生气待春光。恰逢轻雨浑如意，若得和风定吐芳。篱下不堪藏秀质，眼前从此识清香。一樽曾与嘉宾赏，屈指红英在艳阳。
廨舍之北有海棠二本惜非其地移植庭前呈晦甫同年博士
作者：吕陶
朝代：宋

何事当庭植海棠，欲乘生气待春光。
恰逢轻雨浑如意，若得和风定吐芳。
篱下不堪藏秀质，眼前从此识清香。
一樽曾与嘉宾赏，屈指红英在艷阳。
张万福
作者：吕陶
朝代：宋
体裁：七言绝句

闻说宣麻伏紫宸，愿将忠胆触龙鳞。此翁八十真堪笑，何事昌言有直臣。
张允中挽词
作者：吕陶
朝代：宋

道业隐君子，恩荣乡大夫。骨虽藏吉地，名不没幽涂。梦兆飞蝴蝶，年华过白驹。千车来吊者，应有奠生刍。
张允中挽词
作者：吕陶
朝代：宋

道业隐君子，恩荣乡大夫。
骨虽藏吉地，名不没幽涂。
梦兆飞蝴蝶，年华过白驹。
千车来弔者，应有奠生刍。
怀鹤鸣
作者：吕陶
朝代：宋

棣华曾到翠微中，一别仙宫入泮宫。真景望如云在上，年光去似水流东。青霄得志虽荣己，白发多情亦念公。若许他时遂休逸，山翁携手有诗翁。
怀鹤鸣
作者：吕陶
朝代：宋

棣华曾到翠微中，一别仙宫入泮宫。
真景望如云在上，年光去似水流东。
青霄得志虽荣己，白髪多情亦念公。
若许他时遂休逸，山翁携手有诗翁。
思道同晦甫春日过李氏园亭次思道韵
作者：吕陶
朝代：宋

官暇频游览，春阑勿叹嗟。閒情寓文酒，好景付莺花。笑语留长日，园林访几家。归途最喧塞，红烛数行斜。
思道同晦甫春日过李氏园亭次思道韵
作者：吕陶
朝代：宋

官暇频游览，春阑勿嘆嗟。
閒情寓文酒，好景付莺花。
笑语留长日，园林访几家。
归途最喧塞，红烛数行斜。
感发白
作者：吕陶
朝代：宋

少年事辛勤，老大涉忧患。抚时感零落，发白亦已惯。每思初白时，黑者尚千万。晨梳满一握，中有素丝间。及其白已甚，色势颇滋蔓。种种渐无几，星星忽大半。常情恶衰飒，不欲姿容变。持镊屡剪摘，煮药勤点换。久之反自笑，遂事固不谏。万物入形器，盛衰有期限。葩英乘春芳，凋灭向秋晚。人生止百岁，稚耋如早晏。光阴白驹走，安得常总丱。形骸任驱役，膂力资治办。其间得与丧，大率皆梦幻。既老遂休佚，万熊无足盼。方当齐椿菌，未暇语鹏鴳。霜雪华满头，长吟又何怨。
感髪白
作者：吕陶
朝代：宋

少年事辛勤，老大涉忧患。
抚时感零落，髪白亦已惯。
每思初白时，黑者尚千万。
晨梳满一握，中有素丝间。
及其白已甚，色势颇滋蔓。
种种渐无几，星星忽大半。
常情恶衰飒，不欲姿容变。
持镊屡剪摘，煮药勤点换。
久之反自笑，遂事固不谏。
万物入形器，盛衰有期限。
葩英乘春芳，凋灭向秋晚。
人生止百歳，稚耋如早晏。
光阴白驹走，安得常总丱。
形骸任驱役，膂力资治办。
其间得与丧，大率皆梦幻。
既老遂休佚，万熊无足盼。
方当齐椿菌，未暇语鹏鷃。
霜雪华满头，长吟又何怨。
戏作客从中州来
作者：吕陶
朝代：宋

客从中州来，有旨谪岭外。道由长沙郡，行李极狼狈。地主恶迁客，不许宿阛阓。驰逐使之出，威势如下礌。我嗟伏蒲君，力小忠謇大。一言犯雷霆，万里窜江海。方当困羁旅，复尔招咎悔。谁为守者谋，义理亦甚昧。人道异邪正，天时分否泰。外物慎取舍，中扃权利善。小人衒迎合，君子耻附会。如何鄙流放，辄欲登善最。所持况轻货，安可迁重贿。恶名被诸身，巨衾不可盖。羞色睟于面，洪水安能靧。尝闻贤人生，希阔须异代。声华无今昔，趣尚一进退。李唐距圣宋，乃有二徐晦。
戏作客从中州来
作者：吕陶
朝代：宋

客从中州来，有旨谪岭外。
道由长沙郡，行李极狼狈。
地主恶迁客，不许宿阛阓。
驰逐使之出，威势如下礌。
我嗟伏蒲君，力小忠謇大。
一言犯雷霆，万里窜江海。
方当困羁旅，復尔招咎悔。
谁为守者谋，义理亦甚昧。
人道异邪正，天时分否泰。
外物慎取舍，中扄权利善。
小人衒迎合，君子耻附会。
如何鄙流放，辄欲登善最。
所持况轻货，安可迁重贿。
恶名被诸身，巨衾不可盖。
羞色睟于面，洪水安能靧。
尝闻贤人生，希阔须异代。
声华无今昔，趣尚一进退。
李唐距圣宋，乃有二徐晦。
戢武堂书事和韵
作者：吕陶
朝代：宋

永日华堂静掩扉，道腴深味敌珍肥。一轩有景诗求胜，十邑无尘寇慑威。雅性自高閒去乐，汎交难合信来稀。诵君清句知君意，祗任天真不任机。
戢武堂书事和韵
作者：吕陶
朝代：宋

永日华堂静掩扉，道腴深味敌珍肥。
一轩有景诗求胜，十邑无尘寇慑威。
雅性自髙閒去乐，泛交难合信来稀。
诵君清句知君意，祗任天真不任机。
按视麋枣堰次韵
作者：吕陶
朝代：宋

郊原气象欲迎春，祠下乔林秀色匀。
数里旧防能御患，二江流水不迷津。
舆言此日蒙深利，惠政当时念远人。
公意勤勤议增筑，又逢贤杰继芳尘。
按视麋枣堰次韵
作者：吕陶
朝代：宋

郊原气象欲迎春，祠下乔林秀色匀。数里旧防能禦患，二江流水不迷津。舆言此日蒙深利，惠政当时念远人。公意勤勤议增筑，又逢贤杰继芳尘。
挽吴太君词
作者：吕陶
朝代：宋

宝络疏封得令名，人间庆事属平生。身居寿域几三世，福及儿曹已九卿。埋石有文深纪美，吊丧多客亦哀荣。泉涂一往应无憾，十八年前吉冢成。
挽吴太君词
作者：吕陶
朝代：宋

宝络疏封得令名，人间庆事属平生。
身居寿域几三世，福及儿曹已九卿。
埋石有文深纪美，弔丧多客亦哀荣。
泉涂一往应无憾，十八年前吉冢成。
提举道祖监丞爱灵隐泉之景因广其地可置坐席赋诗见贶极有雅味次韵奉谢
作者：吕陶
朝代：宋

巘溜涓涓在目前，更开余地助宾筵。
方池可鑑无深浅，罇酒相逢有圣贤。
每为野情贪胜概，暂凭清味涤尘缘。
何时学得琴书趣，一写林间石上泉。
提举道祖监丞爱灵隐泉之景因广其地可置坐席赋诗见贶极有雅味次韵奉谢
作者：吕陶
朝代：宋

巘溜涓涓在目前，更开馀地助宾筵。方池可鉴无深浅，樽酒相逢有圣贤。每为野情贪胜概，暂凭清味涤尘缘。何时学得琴书趣，一写林间石上泉。
昨日
作者：吕陶
朝代：宋

昨日文书插羽毛，征夫连日整弓刀。云如野色随时惨，风作边声特地号。八阵威灵今可托，六州形势古称高。西南久不闻金鼓，莫遣人人著战袍。
昨日
作者：吕陶
朝代：宋

昨日文书插羽毛，征夫连日整弓刀。
云如野色随时惨，风作边声特地号。
八阵威灵今可託，六州形势古称髙。
西南久不闻金鼓，莫遣人人着战袍。
昨日汉公承议见召与二三老友谈笑退而为诗少谢勤意
作者：吕陶
朝代：宋

六十年前里巷游，北归重此接朋俦。
据鞍矍铄夸朱绂，把酒慇懃劝白头。
况是三春同对景，何妨一笑自忘忧。
閒中岁月非难遣，须仗新诗共唱酬。
昨日汉公承议见召与二三老友谈笑退而为诗少谢勤意
作者：吕陶
朝代：宋

六十年前里巷游，北归重此接朋俦。据鞍矍铄誇朱绂，把酒慇勤劝白头。况是三春同对景，何妨一笑自忘忧。閒中岁月非难遣，须仗新诗共唱酬。
晚倚南楼
作者：吕陶
朝代：宋

野情无限物无穷，一凭危楼又晚空。
过雨郊原浑积翠，送春亭榭尚余红。
烟光已属绡图上，湖影初归宝鑑中。
飞鸟潜鱼应自得，倚栏小憩豁双瞳。
晚倚南楼
作者：吕陶
朝代：宋

野情无限物无穷，一凭危楼又晚空。过雨郊原浑积翠，送春亭榭尚馀红。烟光已属绡图上，湖影初归宝鉴中。飞鸟潜鱼应自得，倚栏小憩豁双瞳。
晚过西溪
作者：吕陶
朝代：宋

烦暑襟怀倦客情，西湖虚爽暂閒行。林间闻雨未为闹，池上得风尤觉清。斜日渐因山隔阂，断云应与月逢迎。牧之才调谁能继，一为凭高赋晚晴。
晚过西溪
作者：吕陶
朝代：宋

烦暑襟怀倦客情，西湖虚爽暂閒行。
林间闻雨未为闹，池上得风尤觉清。
斜日渐因山隔阂，断云应与月逢迎。
牧之才调谁能继，一为凭髙赋晚晴。
晚饮
作者：吕陶
朝代：宋

霁景宜将远眼看，绿阴垂地已春阑。山巅日出方乘暖，峡口风来又作寒。老去心情非往事，閒中谈笑有馀欢。玉盘四照江如练，忍对澄辉不倚阑。
晚饮
作者：吕陶
朝代：宋

霁景宜将远眼看，绿阴垂地已春阑。
山巓日出方乘暖，峡口风来又作寒。
老去心情非往事，閒中谈笑有余欢。
玉盘四照江如练，忍对澄辉不倚阑。
有惠诗求酒者和答二首赠以两榼
作者：吕陶
朝代：宋

閒居偏向酒中闲，已把人间比梦间。饮量欲希江海纳，醉乡应有路岐还。高谈好对清樽乐，屡舞犹嫌数斗悭。信有金船少风浪，莫乘轻舸下深湾。愁肠思得浊醪浇，浑似春苗旱欲焦。洗瓮已于坊禁碍，典琴谁向息钱饶。醒心未免嗟牢落，醉眼偏宜望泬寥。酩酊到来须画寝，信知毕卓胜边韶。
有惠诗求酒者和答二首赠以两榼·其一
作者：吕陶
朝代：宋

閒居偏向酒中闲，已把人间比梦间。饮量欲希江海纳，醉乡应有路岐还。高谈好对清樽乐，屡舞犹嫌数斗悭。信有金船少风浪，莫乘轻舸下深湾。
有惠诗求酒者和答二首赠以两榼·其一
作者：吕陶
朝代：宋

閒居偏向酒中闲，已把人间比梦间。
饮量欲希江海纳，醉乡应有路岐还。
髙谈好对清樽乐，屡舞犹嫌数斗悭。
信有金船少风浪，莫乘轻舸下深湾。
有惠诗求酒者和答二首赠以两榼·其二
作者：吕陶
朝代：宋
体裁：七言律诗

愁肠思得浊醪浇，浑似春苗旱欲焦。洗瓮已于坊禁碍，典琴谁向息钱饶。醒心未免嗟牢落，醉眼偏宜望泬寥。酩酊到来须画寝，信知毕卓胜边韶。
有感
作者：吕陶
朝代：宋

春秋二百四十年，彗星三见书简编。
当时灾异岂止此，无乃旧史失其传。
咸平距今十八载，数出妖象垂经躔。
圣君忧劳畏天戒，责躬下诏殊恻然。
吏之不良民失职，思得谠谕绳诸愆。
太平日久德泽厚，济济多士追昔覧。
穷幽极远尽闻命，爱君虑国谁敢先。
闻陈药石宜有补，勿谓纶綍为虚言。
有感
作者：吕陶
朝代：宋

春秋二百四十年，彗星三见书简编。当时灾异岂止此，无乃旧史失其传。咸平距今十八载，数出妖象垂经躔。圣君忧劳畏天戒，责躬下诏殊恻然。吏之不良民失职，思得谠谕绳诸愆。太平日久德泽厚，济济多士追昔贤。穷幽极远尽闻命，爱君虑国谁敢先。闻陈药石宜有补，勿谓纶綍为虚言。
有触
作者：吕陶
朝代：宋

三十余年齿士林，青纶一命鬓霜侵。
策名虽动迟留嘆，行已常存少壮心。
月满涨潭清远梦，春归平野付长吟。
前溪况亦称南浦，惜别情悰几倍深。
有触
作者：吕陶
朝代：宋

三十馀年齿士林，青纶一命鬓霜侵。策名虽动迟留叹，行已常存少壮心。月满涨潭清远梦，春归平野付长吟。前溪况亦称南浦，惜别情悰几倍深。
朝阴
作者：吕陶
朝代：宋

朝阴昼多雨，少见日有光。
四顾天地惨，万物皆茫茫。
占书久不读，何暇推雨旸。
试以人事说，讶此非吉祥。
日者人君象，照临及遐荒。
岂容一物掩，有若自晦藏。
明主躬听断，万事付纪纲。
赏罚信且必，威令非不强。
天子报应间，安得阴侵阳。
疑是蛮寇起，势力殊猖狂。
王师仅四万，灵旗指边疆。
州郡少羡卒，馈挽须丁黄。
父子罢敛穫，女妻急缝裳。
老母哭不忍，痴儿亦彷徨。
将行痛诀别，意谓趋死乡。
小忧止窜匿，大患在杀伤。
蜀人不惯此，闻者皆仓惶。
所以作霾雾，终日争飘扬。
秋毫与天地，自古不比方。
中国及夷獠，何足校短长。
帷幄巳坐胜，虎貔谁可当。
天威一扫荡，不使存微芒。
何时捷书至，喜声復锵锵。
霄汉忽开霁，金乌欲飞翔。
登高赋常武，注目瞻扶桑。
此愿殊未适，百忧满羁肠。
朝阴
作者：吕陶
朝代：宋

朝阴昼多雨，少见日有光。四顾天地惨，万物皆茫茫。占书久不读，何暇推雨旸。试以人事说，讶此非吉祥。日者人君象，照临及遐荒。岂容一物掩，有若自晦藏。明主躬听断，万事付纪纲。赏罚信且必，威令非不强。天子报应间，安得阴侵阳。疑是蛮寇起，势力殊猖狂。王师仅四万，灵旗指边疆。州郡少羡卒，馈挽须丁黄。父子罢敛穫，女妻急缝裳。老母哭不忍，痴儿亦徬徨。将行痛诀别，意谓趋死乡。小忧止窜匿，大患在杀伤。蜀人不惯此，闻者皆仓惶。所以作霾雾，终日争飘飏。秋毫与天地，自古不比方。中国及夷獠，何足校短长。帷幄巳坐胜，虎貔谁可当。天威一扫荡，不使存微芒。何时捷书至，喜声复锵锵。霄汉忽开霁，金乌欲飞翔。登高赋常武，注目瞻扶桑。此愿殊未适，百忧满羁肠。
杂诗
作者：吕陶
朝代：宋

夕阴敛层空，素月出西海。寥寥俯仰间，杳不见纤霭。清光信可掬，璀璨掌握内。虚庭纵远目，中夜如有待。念我金石交，轻别己十载。德音响球琳，道味芬兰茝。悠然阻声容，况复接言诲。幽怀愿一写，四顾多泛爱。回头自珍惜，欲显不如晦。赖此秋蟾魄，千里共光彩。思贤摇去意，对景慕良会。此夕虽圆明，清赏君何在。
杂诗
作者：吕陶
朝代：宋

夕阴敛层空，素月出西海。
寥寥俯仰间，杳不见纤霭。
清光信可掬，璀璨掌握内。
虚庭纵远目，中夜如有待。
念我金石交，轻别己十载。
德音响球琳，道味芬兰茝。
悠然阻声容，况復接言诲。
幽怀愿一写，四顾多泛爱。
迴头自珍惜，欲显不如晦。
赖此秋蟾魄，千里共光彩。
思贤摇去意，对景慕良会。
此夕虽圆明，清赏君何在。
李大亮
作者：吕陶
朝代：宋
体裁：七言绝句

游田未见说虞箴，佞语贪谋竞奉承。岂独怀中有佳鹞，更教大亮献名鹰。
李景让
作者：吕陶
朝代：宋
体裁：七言绝句

终日清风耸搢绅，不存骗石远他人。如何议欲迁三庙，却使门庭有俗尘。
李甘
作者：吕陶
朝代：宋

夜进麻词晓未宣，满朝簪笏尽谊然。李甘轻肆君休议，不相奸凶已可贤。
李甘
作者：吕陶
朝代：宋

夜进麻词晓未宣，满朝簪笏尽谊然。
李甘轻肆君休议，不相姦凶已可贤。
杨寺丞挽词
作者：吕陶
朝代：宋

禄养平时失，人情重惨伤。千车来吊客，五鼎过前丧。章断新语垄，云低旧隐堂。终天犹饮恨，谁为问苍苍。
杨寺丞挽词
作者：吕陶
朝代：宋

禄养平时失，人情重惨伤。
千车来弔客，五鼎过前丧。
章断新语壠，云低旧隐堂。
终天犹饮恨，谁为问苍苍。
松
作者：吕陶
朝代：宋
体裁：诗

游人何事种芳菲，试把庭松较盛衰。得地不将天质改，有心惟与岁寒期。一轩野色栽培后，十月霜华秀茂时。造化果能周及物，亦须千丈引乔枝。
松
作者：吕陶
朝代：宋

游人何事种芳菲，试把庭松较盛衰。
得地不将天质改，有心惟与歳寒期。
一轩野色栽培后，十月霜华秀茂时。
造化果能周及物，亦须千丈引乔枝。
柳仲郢
作者：吕陶
朝代：宋
体裁：七言绝句

方当炙手已寒灰，倚伏循环可动怀。试问华堂歌舞妓，几人曾以玉为钗。
树萱
作者：吕陶
朝代：宋
体裁：七言绝句

北堂风物不惊秋，儿女攀怜欲解愁。未悟诗人深切意，世间何草可忘忧。
栽菊
作者：吕陶
朝代：宋
体裁：七言绝句

花名药品两相兼，种菊虽多岂避嫌。而我折腰求五斗，赏心于尔愧陶潜。
梅花开尽小桃次之
作者：吕陶
朝代：宋
体裁：七言绝句

发尽寒梅千万枝，小桃乘暖欲开时。春风次第来须早，芳草垂杨莫恨迟。
植竹
作者：吕陶
朝代：宋

为怜高节耸寒林，择地培根我意深。千亩封侯虽未必，且凭霜雪试虚心。
植竹
作者：吕陶
朝代：宋

为怜髙节耸寒林，择地培根我意深。
千亩封侯虽未必，且凭霜雪试虚心。
榴花
作者：吕陶
朝代：宋

十分红色占亭台，不恨春风不许开。摺叠染成随日丽，芳菲过后为时来。赋诗多是题千叶，酿酒谁能饮百杯。翠萼丹须无计学，佳人屡把绛纱裁。
榴花
作者：吕陶
朝代：宋

十分红色占亭台，不恨春风不许开。
摺迭染成随日丽，芳菲过后为时来。
赋诗多是题千叶，醸酒谁能饮百杯。
翠蕚丹鬚无计学，佳人屡把绛纱裁。
次伯通云顶山长句韵
作者：吕陶
朝代：宋

金渊地界东西州，谚云锦担垂两头。
中间石城最佳胜，二十余年尝再游。
奇峰虽向郡城见，好景半是僧家收。
松萝四面围绝顶，九夏不暑长如秋。
东隅忽值海日出，下照岩壑无深幽。
羣阴破散宿雾敛，万象开阔晴云浮。
轩窗高处气势别，纵欲极望诚难周。
蓝凝后嶂远更秀，雪壅前溪寒不流。
软草将春鹿麌麌，浓林未暝蝉啾啾。
襌僧上堂演佛理，镗然钟韵喧层楼。
问之浮世輙不语，应笑世人多谬悠。
下山傥有顿悟者，直须作意无迟留。
次伯通云顶山长句韵
作者：吕陶
朝代：宋

金渊地界东西州，谚云锦担垂两头。中间石城最佳胜，二十馀年尝再游。奇峰虽向郡城见，好景半是僧家收。松萝四面围绝顶，九夏不暑长如秋。东隅忽值海日出，下照岩壑无深幽。群阴破散宿雾敛，万象开阔晴云浮。轩窗高处气势别，纵欲极望诚难周。蓝凝后嶂远更秀，雪壅前溪寒不流。软草将春鹿麌麌，浓林未暝蝉啾啾。禅僧上堂演佛理，镗然钟韵喧层楼。问之浮世辄不语，应笑世人多谬悠。下山傥有顿悟者，直须作意无迟留。
次辅元韵
作者：吕陶
朝代：宋
体裁：七言律诗

山岚秾秀望中青，路转松阴步步迎。十里晴郊供野意，万家和气发欢声。春台不觉残春景，乐国偏知众乐情。公向蜀人深有意，更怜风物暂閒行。
次韵分司南京李诚之待制求酒二首·其一
作者：吕陶
朝代：宋

世上升沉都梦里，春来强健斗尊前。
公田种秫全抛却，坐客无氊谁与钱。
次韵刘希道龙图鹿鸣燕进士
作者：吕陶
朝代：宋

贤能书上鹿鸣时，欲步丹梯别钓矶。名世公卿加宠荐，故乡亲友待荥归。通经岂比籯金价，成器难藏璞玉辉。威凤有雏鹏有路，相将尽向九霄飞。